
Ciudadanonan lo sigui pa stop destruccion di 

naturalesa na Sero Cristal 




ORANJESTAD- Diaran- 
son ultimo ciudadanonan 
preocupa pa desaroyonan 
tumando luga den area di 
Sero Cristal a uni pa stop 
rosamento di areanan di 
naturalesa. Sinembargo 
Fundacion Conserva Area 
Cristal lo keda cu wowo 
habri en caso cu empre- 
sanan cu ta explota e area 
no tin permiso pa haci 
esaki. 

E grupo a logra stop e trabou- 
nan cu tabata rosa pa un ca- 
minda nobo riba Sero Cristal 
pa haci bena di Cristal mas 
accesibel pa turista. Zulema 
Dabian-Erasmus ta conta 
Bon Dia Aruba cu danki na 
comentario y reaccion di co- 
munidad, accion di habitan- 
tenan di area, accion tuma 
pa Fundacion Conserva Area 
Cristal hunto cu ayudo di tra- 
hadonan di DIP, e protesta di 
habitantenan n’e sitio a trece 
resultado positivo. “Nos a 
yega na tempo pasobra si no 


lo nan a sigui rosa te ora di 
yega e bena”. 

Manera nos a trece dilanti 
caba, e trabounan di DOW pa 
traha e caya riba Sero Cristal a 
stop desde cu ciudadanonan a 
tuma accion. 

Segun sra. Dabian, e area cu 
tabata den proceso pa wordo 
rosa a wordo cera pa trafico 
off-road. Tambe a wordo pa- 
labra cu DOW lo tuma paso- 
nan pa planta matanan bek y 
purba restaura e naturalesa 
cu a wordo rosa pa medio 
di muha e matanan durante 
un periodo di 3 luna. Mar- 
lon Croes director di De- 
partamento di Obra Publico 
(DOW) a manda un comu- 
nicado na prensa unda a pidi 
disculpa di parti di staff di 
maneho di DOW encuanto 
e incidente na Sero Cristal. 
Por lesa esaki den pagina 30 
di nos edicion. 

Mester cumpli cu regla 

Luis Yrausquin, presidente 
di Fundacion Conserva Area 
Cristal a informa cu lo keda 
monitorea area di Sero Cristal 
pa percura cu DOW cumpli 
cu su promesanan. Loke e 
fundacion tin como meta ta 
pa haya mas persona envolvi 
cu e fundacion pa asina tin un 
bos claro ora cu infraccion di 
naturalesa tuma luga. Esaki 
por ta te hasta turista y hende 
afo, segun sr. Yrausquin. 

“Nos meta tambe ta encera 
conscientisacion di pueblo 


y hobennan ora ta trata di 
destruccion di naturalesa. 
Nos no ta contra desaroyo 
economico. Solamente nos 
ta kere ta importante ora tin 
reglanan cu ta wordo poni pa 
un rason, nan mester wordo 
sigui pa tur persona. No ob- 
stante si bo ta politico, ciu- 
dadano of comerciante local 
of internacional”. 

Otro destruccion tuman- 
do luga 

Sinembargo e miembronan 
di e Fundacion Conserva 
Area Cristal no a para keto 
despues di a tuma accion, sra. 
Dabian a expresa. Mirando 
cu tin otro luganan den e 
area cu ta wordo mishi sin tin 
consideracion cu naturalesa. 
Por ehempel ta conoci cu tin 
2 luga na Budui cu ta sitio pa 
coba santo. Alabes na Sero 
Plat tin sitio cu ta wordo uza 
pa metanan similar. 

Ta dificil pa por para tur tra- 
bounan cu ta tumando luga 
den e area mirando cu e com- 
panianan cu ta ehecuta esaki 
tin permiso pa hopi tempo 
caba. Sinembargo na Budui 
recientemente segun sra. 
Dabian e compania cu tabata 
coba santo a wordo bendi na 
otro empresa. E empresa aki 
a habri un fabrica di beton. E 
fundacion ta den proceso pa 
check si e empresa aki tin e 
permisonan necesario pa por 
traha riba e area, entre otro e 
hindervergunning. 

“Nos di e fundacion no a 
haya claridad si e empresa aki 
tin e hindervergunning of no. 
Esaki ta straño pasobra e em- 
presa ta operando caba” 
Aparte di esaki e fundacion 
lo sigui traha pa percura cu 
esnan cu si tin permiso y 
hindervergunning pa opera 


den e area no bay over di e 
zona cu ta forma parti di nan 
tereno y haci daño na natura- 
lesa innecesariamente. 

Esaki e Fundacion Conserva 
Area Cristal lo haci pa medio 
di traha hunto cu instanci- 
anan di gobierno pa leynan 
wordo aplica pa mitiga e de- 
struccion cu ya ta tumando 
lugar den e area y pa den fu- 
turo restaura esakinan tambe. 

Area delega pa industria 

Sr. Yrausquin ta subraya cu 
tin areanan unda industria 
por establece su mes cu ta 
specificamente delega pa 
esaki. E ta duna ehempel di 
Barcadera unda tin 3 otro 
companianan cu ta estableci 
pa traha cement pa medio di 
mescla santo tambe. Pero sr. 
Yrausquin ta critica e manera 
con ta delega companianan 
cu ta estableci pa hopi tempo 
na e area di Barcadera, mien- 
tras compania nobo ta wordo 
poni den area cu no ta adecua. 

“Si tin un luga cu ta specifica- 
mente pa industria pues pone 
tur e industria eynan enbes di 
pone nan den area cu por haci 
daño na naturalesa”. 


Restauracion di areanan 
rosa 

Den pasado sr. Yrausquin a 
conta cu tin area cu a wordo 
rosa y a restaura e luganan aki 
cu exito. Sea naturalmente 
of pa medionan cu humano 
ta interveni. Sinembargo e ta 
expresa cu ‘no por haci e situ- 
acion pio di loke e ta’. “Nos a 
haci un calculacion y na mo- 
mentonan aki lo tuma 30 pa 
40 aña pa e areanan unda ta 
coba rehabilita. Aparte cu lo 
ta a costo di hopi placa, nun- 
ca e lo wordo rehabilita di 
manera cu naturalesa lo bolbe 
crece prome cu e rosamento a 
tuma luga”. 

“Participacion civico ta 
traha” 

E habitantenan di area di Sero 
Cristal cu a participa cu e ac- 
cion a keda mas uni desde e 
incidente aki, sra. Dabian a 
expresa. “Despues cu nos a 
reuni cada un di nos a com- 
promete nos mes pa ta e 
wowo y horea pa stop mas 
destruccion di nos area. Paso- 
bra manera a mustra riba di- 
aranson, participacion civico 
ta traha!” 

CAft ta conta riba cu loke gobierno ta bisa ta berdad 



ORANJESTAD - Prome 
bishita na Aruba di e pres- 
idente nobo di College 
Aruba financieel toezicht 
(CAft), Raymond Gradus, 
a tuma luga den e ultimo 
dianan. Den e ronda aki 
a papia cu Gobernador, 
cu Informador, cu min- 
istro actual di Financia y 
cu e gabinete di ministro. 
Ayera tabatin un encuen- 
tro cu prensa na e sede di 
CAft na Playa. 

Den su introduccion pa 
prensa, Gradus a pone enfasis 
riba cumplimento cu e nor- 
manan pa e deficit di 0,5% di 
GDP pa presupuesto 2017, 
y cu e surplus di 0,5% GDP 
pa 2018. Pa logra e ultimo aki 
ta importante pa entrega un 
presupuesto mas pronto po- 
sible, aunke esaki mester ta 
entrega caba pa mas tarda dia 
1 di september ultimo. Riba 
pregunta encuanto e tardansa 
aki, el a mustra cierto flexi- 
bilidad, splicando mas aleu 
tambe cu loke mester por a 
entrega ta un tipo di kaderbe- 
groting, cu despues e gobier- 
no nobo por adapta na su de- 
seonan, aunke cu el a señala 
cu nunca lo tin tanto espacio 
pa cambio tampoco, pasobra 
di tur manera mester cumpli 
cu e normanan di e ley encu- 
anto supervision fmanciero. 


Segun analisis di Caft, den e 
prome semester Pais Aruba 
a realisa un deficit di 1,6% di 
su GDR E surplus di e sec- 
tor colectivo, excluyendo Pais 
Aruba, segun e pronostico 
di Aruba lo alcansa 0,1% di 
GDP pa henter 2017. Esaki 
implica cu e deficit di Pais 
Aruba mester baha di 1,6% di 
GDP pa 0,6% di GDP den e 
di dos mita di 2017. Cu esaki, 
Pais Aruba ta enfrenta un reto 
pa realisa un surplus di 1,0% 
di GDP, cu ta alrededor di 
Afl. 50 miyon. 

Tambe CAft ta señala cu aun- 
ke cu realisacion di impuesto 
riba salario y impuesto riba 
volumen di benta (BBO) na 
mita di aña ta mas halto cu e 
sumanan colecta den e prome 
mita di 2016, toch nan ta atra- 
sa compara cu presupuesto. 
Pa algun tipo di gasto tambe 
por constata un aumento di 
gasto mas halto cu den e ul- 
timo añanan. E entradanan 
fiscal atrasa ta debi parcial- 
mente na e retraso den e tra- 
baonan rond di reapertura di 
e refineria. 

E entradanan fiscal atrasa di 
e aña aki ta ocasiona ademas 
un riesgo pa e presupuesto 
di 2018, ya cu Aruba, con- 
forme e ley di LAft, mester 
alcansa un surplus di 0,5% 


di su GDP na 2018. Sin en- 
trada fiscal cu ta atrae capital 
fuertemente lo bira precario 
- no solamente na 2017, sino 
particularmente tambe na 
2018 - pa cumpli cu e norma. 
Durante su bishita CAft a in- 
sisti pa entrega e presupuesto 
di 2018 mas pronto posibel 
na parlamento, pa por aproba 
e presupuesto na tempo. Esa- 
ki ta importante relaciona cu 


e programa di prestamo. 

Tocante presupuesto 2017, 
di cual prensa a haya tende 
di diferente politico envolvi 
den e actual ronda di infor- 
macion, cu lo tin un deficit 
considerabel den esaki tambe 
y cu mester atende esey, e 
presidente a remarca cu den 
nan entrevista cu e ministro 
encarga cu Financia esaki a 


declara cu nan ta kere enfati- 
camente cu e entrada y gas- 
tonan pa 2017 lo keda dentro 
di e norma estableci, es decir 
cu e deficit lo no surpasa e 
limite di alrededor di Afl. 25 
miyon, tumando como pun- 
to di salida un GDP pa fm di 
2017 di 5000 miyon florin. 


Continuacion riba Pagina 21 


Informador no por divulga contenido di conseho pa 
gobernador pero zakenkabinet considera 




ORANJESTAD- Infor- 
mador Arie Swaen a 
trece prome reportahe na 
gobernador despues di a 
eherce su trabou ayera at- 
ardi. Si sr. Swaen lo sigui 
acumula informacion 
despues di e prome repor- 
tahe ta pa gobernador di- 
cidi. 

Ora cu sr. Swaen a sali di 


Gabinete di Gobernador pa 
laga su rapport na disponibil- 
idad di gobernador, sr. Swaen 
a splica na prensa cu el a pa- 
pia cu tur partido politico cu 
posiblemente por forma un 
gobierno eventualmente. Al- 
abes sr. Swaen a papia hunto 
cu tur otro partido cu a par- 
ticipa cu eleccion y instanci- 
anan cu lo tin informacion 
relevante pa formacion di go- 


bierno. 

Si sr. Swaen lo fungi alabes 
como formador, no ta na dje 
pa dicidi. “Awo nos a caba di 
entrega e rapport pues mester 
duna gobernador su tempo 
pa sinta cu su conseheronan 
pa wak kico lo bin despues. 
E lo informa nos si nos tra- 
bou mester sigui”. En caso 
cu e gobernador mester di 
mas informacion lo duna sr. 
Swaen e tarea pa sigui cu su 
rol como informador. 

Despues cu e proceso di in- 
formacion cana su caminda, 
e gobernador lo dicidi ken lo 
bira formador. Pero mester 
laga e proceso cana su camin- 
da, segun sr. Swaen. 

Zakenkabinet parti di con- 
seho 

Sr. Swaen a nenga di duna 
comentario mas detaya riba e 
proceso di formacion y e con- 
tenido di e rapport cu el a en- 
trega pasobra ‘mester por re- 
speta cu gobernador lo tuma 


decision corecto’. 

Sinembargo si a considera un 
zakenkabinet pa forma gobi- 
erno manera algun instancia 
a expresa di kier, sr. Swaen 
a confirma cu esaki tabata 
parti di e conseho cu a wordo 
duna. “E ta un tiki fastioso cu 
nos no por divulga e conteni- 
do detaya di e rapport pero 
esaki tin su rason”. 

Segun sr. Swaen no tin nin- 


gun fecha fiho pa caba cu 
proceso di formacion di go- 
bierno. 

Ora prensa a puntra kico ta 
opinion personal di sr. Swaen 
riba e cantidad di tempo cu 
e proceso lo por tuma, sr. 
Swaen a nenga di comenta 
pasobra e ta bisa cu, “mi 
opinion personal no ta rel- 
evante actualmente pasobra 
mi ta para kinan como infor- 
mador.” 













BJfePw 


DIASABRA 7 OCTOBER 


aLOCAL 


FTA a entrega carta di protesta contra gobierno di Venezuela 


ORANJESTAD - Ayera 
sindicato Federacion di 
Trahadonan Arubano 
(FTA) afilia na e organisa- 
cion internacional Alter- 
nativa Democratico Sin- 
dical di America (ADS) a 
uni na e acto di protesta 
continental contra e gobi- 
erno di Venezuela. 


Banda di ll’or di mainta 
presidente di FTA, Hubert 
Dirksz a presenta na e con- 
sulado di Venezuela na Aruba 
pa entrega un carta. E carta 
dirigi na e Consul General di 
Venezuela, Alirio Mendoza, 
den su introduccion ta bisa 
textualmente na Spaño cu 
nan ta “protesta en rechazo 
a la crisis humanitaria, eco- 
nomica y violacion de dere- 
chos humanos y laborales 
que viven los trabajadores 
venezolanos y pueblo en gen- 
eral”. 


E sindicalista no a wordo 
ricibi pa e consul di Venezu- 
ela, Sr. Mendoza, tampoco pa 
niun miembro di e mision 
diplomatico aki, sino cu el a 
entrega e carta den e recep- 
cion di e consulado aki. Na 
su salida for di consulado 
algun miembro di e sector 
di oposicion residencia na 
Aruba a papia cu e sindicalista 
riba e accion di protesta aki 
cu ADS a organisa interna- 



cionalmente. 

Denuncia continental 

Sr. Dirksz a declara na prensa 
local cu na nivel di nos conti- 
nente ADS ta e central sindi- 
cal di America y FTA ta afilia 
na dje. Nan a tuma un deci- 
sion un par di siman pasa cu 
den tur pais den nos region 
Latino Americano, caminda 
tin afiliacion na ADS lo haci 
un protesta riba e dia di ayera. 
E protesta mester a tuma luga 
dilanti embahadanan of con- 
suladonan di Venezuela ariba 
e situacion cu tin den e pais 
bisiña aki. 

Na Aruba contrario na otro 


pais manera Colombia, no 
tabatin protesta sino gewoon 
entrega di un carta di protes- 
ta. E1 a bisa cu FTA no a haya 
tempo suficiente pa organisa 
su mes, pero e no ta descarta 
cu pronto lo tin un convoca- 
torio pa protesta contra go- 
bierno Venezolano dilanti su 
consulado na Aruba. 

E sindicalista a referi na e 
situacion precario cu e sindi- 
catonan di ADS ta expresa pa 
medio di nan carta, caminda 
nan ta denuncia na mundo e 
situacion inhumano na Ven- 
ezuela. Pero tambe e falta di 
respet, y violacion di leynan. 
“Principalmente e posicion 


anti democratico caminda e 
situacion di e trahadonan ta 
decayendo cada dia”. 

Tur e punto di preocupacion 
ta riba e carta cu FTA a en- 
trega na e Consulado di Ven- 
ezuela na Aruba ayera. Ta e 
mesun carta cu a wordo en- 
trega na tur sede diplomatico 
di Venezuela den nos region, 
unda tin presencia di sindica- 
tonan afilia na ADS. 

E1 a bisa cu presidente di e 
central di sindicato di Latino 
America ta actualmente na 
Merca combersando cu rep- 
resentantenan di e gobierno 
di Merca y tambe di OEA 
(Organisacion di Estado 


Americano). E idea ta pa duna 
mas respet na e clase trahado 
na Venezuela. “Tin un des- 
empleo increiblemente gran- 
di na Venezuela”, el a bisa. 

E1 a bisa cu cantidad di Vene- 
zolano ta bandonando su 
pais. Na Colombia solamente 
tin mas cu 300 mil hende cu 
a sali recientemente. Vooral 
hobennan Venezolano cu 
mester sali pasobra nan no ta 
mira niun futuro den nan pais 
natal. Ademas di e situacion 
inhumano caminda e pueblo 
di Venezuela ta confronta 
problema di salud manera 
TBC, difteria y un cantidad 
di situacion cu ta biniendo pa 
dilanti y “no tin remedi y nan 
no ta wordo atendi”. 

Tambe abandono y falta di 
responsabilidad di e gobi- 
erno na mando pa e scolnan 
di e muchanan na Venezuela. 
Nan mester tin por lo menos 
14 salario basico, un salario 
di 17 dollar pa nan por cum- 
pra un canasta basico. “E ta 
increibel e situacion na Ven- 
ezuela”, el a bisa. 

E sindicalista local a denuncia 
tambe e persecucion di hen- 
denan caminda nan ta wordo 
hiba na prizonnan, cual e ta 
haya cu ta un situacion hopi 
lamentabel no solamente di 
violacion di democracia, pero 
violacion primeramente di 
derechonan humano. 


RBC Bank: A firma protocol pa trece paz laboral 



ORANJESTAD - Ayera 
banda di merdia, e dife- 
rencia cu a surgi entre 
gerencia di RBC Bank y 
sindicato FDA a wordo su- 
pera mediante un acuerdo 
cu ambos partido a firma 
cu intermediacion di de- 
partamento di Mediador 
di Gobierno. Ya pa banda 
di l’or di merdia tur tra- 
hado a cuminsa labora y 
e banco a sigui ofrece su 
servicio normal pa publi- 
co. 

“E problema aki ta tras di 
lomba”, mediador di gobier- 
no Anselmo Pontilius a bisa 
durante e acto di firma di e 
acuerdo aki. E funcionario a 


gradici e cooperacion di am- 
bos partido pa sinta hunto y 
fmalmente nan a realisa cu “ta 
na mesa tin cu resolve e tipo 
di conflicto cu por surgi”. 

E impasse cu a surgi tin di 
haber cu un articulo vigente 
den e contracto colectivo di 
e trahadonan relaciona cu 
e fondo di spaar cu e banco 
a intenta di aboli di biaha. E 
trahadonan a considera cu 
esaki tabata un violacion fra- 
gante contra nan CAO y nan 
a bay den welga durante casi 
cuater dia cu sosten di nan 
sindicato FTA. 

Pa loke ta e situacion di e 
fondo di spaar cu a bira e 
punto central di e conflicto 


aki, sr. Pontilius a bisa cu den 
e acuerdo ta para cu ta man- 
tene e texto di e CAO manera 
e ta. Mientras di otro banda, 
e partidonan tin un acuerdo 
cu gerencia di RBC Bank lo 
procede legalmente pa trata 
di haya un veredicto di hues 
riba e articulo relaciona cu 
e fondo di pension, si e por 
wordo elimina of no fei e 
CAO. 

E1 a señala cu den un ambi- 
ente hopi habri e partidonan 
a debati riba e conflicto cu 
a surgi. Igualmente el a bisa 
cu ta existi un relacion hopi 
profesional di basta aña en- 
tre RBC y FTA, y e tipo di 
conflicto aki por sosode, pero 
importante ta cu nan por a 
supera esaki pa medio di un 
documento “cu ta hopi cla”. 

Director RBC Bank 

Di su banda director di RBC 
Bank, Pierre Rafmi a bisa cu 
despues di par di dia di nego- 
ciacion intenso RBC hunto 
cu FTA y su miembronan a 
yega na un protocol, cu ta na 
beneficio no solamente di e 
trahadonan, pero di e banco 


y tambe di e clientenan. E 
ta haya cu e tardansa den e 
proceso aki tabata debi na un 
interpretacion di palabra riba 
loke tin den e CAO, pero nan 
a yega na un claridad. E ta 
keda un punto di discusion 
keto bay, pero RCB ta bay 
hues pa duna su opinion riba 
un interpretacion cu tin den e 
CAO riba e articulo di e fon- 
do di spaar di e trahadonan. 
E CAO aki ta caduca te luna 
di december 2018, y ora “bo 
ta negosha un CAO, bo por 
negosha tur cos di nobo”, di- 
rector di RBC a bisa. 

Finalmente el a gradici pa e 
hecho cu tur partido hunto 
por a yega na otro pa garantisa 
paz laboral na RBC. Sr. Rafi- 
ni tambe a gradici e traha- 
donan cu no a bay den welga 
y cu a percura pa e banco por 
a permanece habri durante e 
dianan aki. Tambe na nan cli- 
entenan el a expresa palabra 
di “danki pa nan pasenshi y 
comprension”, ya cu banco 
mester a sacrifica parti di nan 
nivel di servicio optimal cu 
nan ta custumbra cu ne. 


Sindicato FTA 

E veterano sindicalista di 
FTA, Rudy Geerman, a elo- 
gia e forma di respet cu am- 
bos partido a trata cu otro, no 
obstante nan diferencia. “A 
pesar di e diferencia di opin- 
ion cu nos tabatin cu banco, 
locual a haci e negociacion 
bay un tiki mas facil, semper 
keda cu e respet”, el a bisa. 
Esaki teniendo na cuenta cu 
e trahadonan a bay den welga 
pa un par di dia. 

Como un reflexion el a trece 
dilanti cu hopi biaha ora cu ta 
bay den accion bo tin tenden- 
cia di perde respet. “Unabes 
cu bo perde respet esey ta 
nifica cu dificilmente bo por 
sinta bek na mesa, pasobra e 
ora ey tin rencor riba otro”, 
segun Sr. Geerman. 

Na fmal e sindicalista a bisa 
cu di parti di FTA y di e tra- 
hadonan nan ta contento cu 
por fin a logra di firma un 
protocol. Den e documento 
aki a keda garantisa cu mien- 
tras cu banco ta cumpli cu ne, 
FTA no lo pone un accion ni 
welga na RBC. 

SERO CRISTAL: BANCAROTA DI 
MANEHO ‘BERDE’ 

Ni ley berde epartido berdepor a traha... 


Ta parce cu na careda, prome cu gobi- 
erno aki baha, mester complace cierto 
personanan ainda. No pa prome biaha 
cu bisiña na algun parti di Aruba mes- 
ter ripara cu diripiente otro ciudadano, 
aparentemente cu mandato di e minis- 
ter y/o departamento, ta cuminsa rosa 
mondi descaradamente. Cu de paso no 
ta tene cuenta cu e reglanan mas basico 
di preocupacion pa medio ambiente y 
conservacion di areanan vital di paisahe 
original, a bira caba un constante cu nos 
a mira a lo largo di e casi ocho añanan 
di gobernacion tras di lomba. Discurso 
berde, evento berde, plannan berde, 
pero nada di legislacion na fabor di cui- 
do ambiental, nada pa resolve problema 
di procesamento di desperdicio, sola- 
mente un ley controversial riba pesca di 
cierto especie introduci ultimamente, 
cu a causa bastante malestar entre pis- 
cado. 

Loke si a logra ta reactivacion di e industria 
mas contaminado di Aruba, cu pa casi un 
siglo a plama huma den cara di hende, cu 
consecuencia serio pa salud di e poblacion, 
motibo pa gobierno(nan) pa semper sconde 
e cifranan di e estado di salud, specifica- 
mente di e enfermedadnan relaciona cu 
contaminacion causa pa un refineria. Te dia 
di awe esaki ta keda como un di e secreto- 
nan miho warda di Aruba, que verguenza. 
Pa colmo, na su lugar nos lo bay haya un 
‘upgrader’ di crudo, cu na Venezuela ta ob- 
heto di critica serio pa e contaminacion cu e 
cuatro upgradernan na estado Anzoategui ta 
causa cu ta parce mas serio cu di un refmeria. 
Y kico nos gobierno ‘berde’ a haci? A acorda 
den e famoso contract traha cu Citgo/PD- 
VSA cu si bin cambio den legislacion cu tin 
consecuencia financiero pa Citgo, e costonan 
lo ta pa Aruba, a menos cu cambia e condi- 
cionnan di e convenio di tal manera cu Citgo 
ta keda den mesun posicion economico, cu 
e lo tabatin si e cambio di ley lo no a tuma 
luga. Algo cu ta aplicabel pa legislacion ambi- 
ental tambe, cu por tin consecuencia bastante 
grandi pa nos pais. 

No ta palabra di nos, pasobra nos no por a 
lesa e convenio aki cu a keda scondi hasta pa 
oposicion, pero ta comentario di e organismo 
asesor mas halto di e pais aki, Conseho Con- 
sultivo (Raad van Advies) den su conseho 
(pag. 6) riba e ley cu a aproba e convenio cu 
e compania esatatal Venezolano y su subsid- 
iario na Aruba. Tambe RvA ta puntra su mes 
kico lo pasa si a base di cambio den legisla- 
cion y regulacion internacional nos ta obliga 


di cambia regulacion pa e industria aki: ken 
ta paga? Esaki no ta toca legislacion ambiental 
so, sino tur tipo di legislacion na nivel inter- 
nacional. Bo ta puntra bo mes ta ki sorto di 
mente ‘berde’ ta sinta pensa semehante des- 
gracia pa hinca nos pais den desbentaha, na 
fabor di e pio escoria di e pais bisiña, di ken 
ta conoci cu nan no tin ningun escrupulo 
pa plunder nan mes pais. Acaso nan malesa 
a cuminsa pega aki na Aruba tambe? Cu tur 
esaki, nos lo mester keda sorprendi cu den 
e simannan cu ta bin prome cu e gobierno 
delincuente aki baha, lo tin mas di e inten- 
tonan aki di ultimo ora di e ministro encarga 
cu infrastructura pa faborece hende den su 
alrededor den concesion di tereno propiedad 
di pueblo. 

Ta bira tempo cu gobierno, y nos pueblo 
tambe, cuminsa comprende cu den e espa- 
cio limita cu nos tin awendia, no ta posibel 
eherce cierto actividad economico sin cu 
inmediatamente bo ta menasa e ambiente 
saludabel di algun ciudadano. Un ehemplo 
simpel: esun cu kier cuminsa cu cria di porco 
awendia, lo tin un problema pa haya un luga 
apropia, unda bo no ta molester pa algun ciu- 
dadano, cu ta biba den e alrededor inmediato 
di e empresa. 

Kico ta spera di e gobierno entrante? No bin 
duna nos un discurso similar manera esun 
cu nos mester a soporta durante dos periodo 
sigui di gobernacion, pa despues nos termina 
cu ningun avance, al contrario. Nos ta desea 
simplemente un stop na e destruccion di e 
poco cu ta kedando di e paisahe y vegetacion 
original. E area di Sero Cristal, lamentable- 
mente memey di dos proyecto di mineria, 
di santo y piedra, ta un di e areanan pafo di 
Parke Arikok cu ta importante pa rescata. 

Y no ta necesario pa sacrifica e area aki na 
afan pa gana placa di ningun compania. Si 
ta santo cu piedra mester pa traha caminda 
o edificio, nos tin decada caba ta importa 
esakinan di exterior y den futuro di mes 
e recursonan scars natural lo caba. Esaki ta 
conta tambe pa e destruccion di paisahe 
unico y precioso pa añas na Drumidera, 
mientras gobierno ta wak pa e otro banda. 

No tin ningun motibo sano pa sacrifica e ul- 
timo recursonan aki na ganashi empresarial. 

Y no ta e empresario so ta culpabel, pero mas 
ainda e mandatario cu ta prostitui nos recur- 
sonan natural. Mensahe na e gobierno nobo: 
aplica e mesun common sense cu ta bay tin 
mester pa maneha e situaciom financiero, 
tambe den e maneho ambiental. Nada mas, 
nada menos. 

Tormenta tropical Nate a laga mas di 20 morto na Centroamerica 

y ta bay Merca como horcan 



CENTROAMERI- 
CA (BBC).- Ultimo 
menasa meteoro- 
logico ta tormenta 
Nate y el a laga mas 
di 20 morto y hopi 
hende cu a desapa- 
rece tambe na Cen- 
troamerica. 

Paisnan di region Cen- 
troamericano a declara esta- 
do di emergencia, mientras 
e tormenta a trece hopi awa- 
cero, inundacion y deslisa- 
mento, locual a blokea varios 
caminda, como tambe e de- 
struccion di varios brug y 
vivienda. 

Na Nicaragua, gobierno a 
confirma cu 11 persona a 
muri. Nicaragua tin un alerta 
geel pa motibo di hopi yo- 
bida cu pasada di e tormenta 
tropical a laga atras. 

Na Costa Rica ocho per- 
sona mas a muri. Presidente 
Guillermo Solis a declara un 
emergencia nacional pa asina 
duna atencion rapido, pa tur 
hende cu a keda afecta. 

E tormenta tropical no a toca 
Costa Rica directamente 
pero a laga hopi awacero na e 
pais aki. Den 6 dia so di luna 
di october, gobierno di Costa 
Rica a califica e tormenta aki 
como un di e desastrenan 
mas grave di henter historia 
reciente di e pais aki, cu hopi 
deslisamento di tera y inun- 
dacion. 

Autoridadnan ta calcula cu 
cerca di 400.000 persona no 
tin awa ni coriente awor, pa 


motibo di e destruccion cu e 
tormenta a causa. 

Na Honduras, autoridadnan 
a duna mas detaye y a infor- 
ma tocante tres persona cu a 
muri y otro tres cu ta desapa- 
reci ainda. 

Na E1 Salvador, un homber 
a muri pa motibo di un 
deslisamento di tera, servicio 
di emergencia a splica. 

Na Panama, autoridadnan 
a haya e curpa di un muhe, 
cu a fayece den un boto cu 
a sink na un bahia cerca di 
capital di Panama. 

Trayectoria 

Segun ultimo informe di 
Centro Nacional di Horcan 
di Merca (NHC), e tormen- 
ta tropical aki despues di cru- 
sa e region Centroamericano 
a sali via lama Caribe atrobe. 
Ora cu e tormenta a sali el a 
bira mas fuerte y a tuma di- 
reccion pa Yucatan - Mexico 


Te na e momento aki, e di 
diescinco tormenta tropical 
di temporada di horcan na 
cuenca Atlantico, ta move na 
17kilometerpaora, panoro- 
este di e region y autoridad- 
nan ta anticpa cu e tormenta 
lo continua riba e trayectorio 
aki den e proximo dianan. 
Autoridadnan ta spera cu e 
velocidad di traslacion por 
aumenta tambe. 

Segun calculo oficial e tor- 
menta lo yega como horcan 


durante e fin di siman aki na 
estado di Louisiana na costa 
suroeste di Merca. 
Companianan petrolero cu 
ta traha den lama di Golfo di 
Mexico a comunica cu nan 
a cuminsa cu un trabao or- 
ganisa, pa saca tur persona cu 
ta traha riba e plataformanan 
maritimo. 

Nate lo ta e di dos tormenta 
den dos luna cu ta dal e zona 
aki, cu ta di importancia pa 
sector energetico. Autoridad- 



nan tin miedo cu entrada di 
e tormenta na Louisiana por 
ta na e banda unda tin situa 
varios refmeria. 

E ruta cu autoridadnan tin 
marca pa e tormenta aki, ta 
uno unda tin hopi compa- 
nia di extraccion di petroleo 
y gas natural riba lama. Au- 
toridadnan ta calcula cu na 
e zona ey ta produci mas di 
1.6 miyon bari di petroleo pa 
dia, cerca di 17% di e total di 
produccion diario di Merca, 
segun dato di gobierno 

Produccion petrolero lo keda 
afecta 

Departamento di oficina di 
Interior di Seguridad y Con- 
trol Ambiental di Merca ta 
bisa cu e produccion normal 
di tur empresa energetico 
situa den region di Golfo a 
cay cu 14, 6%. Di otro banda 
e caida di gas natural ta na 
6.4%. 

Companianan manera BP, 
Chevron, Royal Dutch 
Shell, Exxon Mobil, Statoil 
y Anadarko ta entre e com- 
panianan cu a keda afecta 
pa e reduccion di actividad 
petrolero. 

E prediccion di e ruta cu tor- 
menta Nate lo sigui a cambia 
den ultimo oranan y lo por 
cambia atrobe. NHC tabata 
anticipa cu tormenta Nate lo 
a toca costa di Florida riba di- 
aranson cu a pasa. 

Ora biento di un sistema di 
presion abao yega na cierto 
velocidad, e lo bira tormenta 
y na e momento ey autori- 
dadnan lo dun’e nomber. Cu 
Nate, tin 14 tormenta cu a 
keda registra den e tempo- 
rada di horcan aki. 

Nate a yega dos luna despu- 
es cu horcan Harvey a toca 
e zona di Golfo di Mexico 
y el a causa un inundacion 
catastrofico na estado di Tex- 
as, specialmente na Houston. 
Alcalde di New Orleans, 
Mitch Landrieu, a informa 
cu bista riba yegada di Nate, 
cu el a decreta estado di 
emergencia na e ciudad aki. 
Ainda no ta confirma cu e 
horcan nobo lo pasa directa- 
mente riba Nueva Orleans. 
Habitantenan di New Or- 
leans ainda tin un recuerdo 
di horcan Katrina, cu na 2005 
a causa un catastrofe na e ci- 
udad. Gran parti di e ciudad 
aki a keda bao awa, producto 
di awa cu a pasa riba e dijknan 
cu tabata sirbi di proteccion. 
Nueva Orleans a tarda hopi 
luna pa recobra bida normal. 














B NPIA' 


REGIONALI" 


DIASABRA 7 OCTOBER 2017 



mm? 


j/ 




m 


Feeling lutky? oe\ SUNOAY, every plnyer fhof occumubte 100 bused 


points cun play our $p 


WIN 


Win prizewheel gameforFREEond 

GUARANTEED PRIZES! 


CLUB & CASINO 

TROPICANA 


A player con either win slots free ploy or prizes (food comps, spetit 
Is, weekend stoys) redeemoble al the Trop Advantage Center lotated 
at Tropicona Aruba Resort & (asino. 


i' 

\ . 


ARVftA ftmiftT & 


M-iisl k nge 18 lo p!ay PSoy tKpc^bly. 
wwtf.gcrnbferionflnryrn«fi,(irg 


J£ JRAUSQUIN BLVD. 248, ARUBA, DUTCH CARIBBEAH | TROPARUBA.COM | (297) 527-91601L0CATED ATTHE TROPICANA ARUBA RES0RT & CASINO 


Trump: Nos ta tuma accion pa defende Cuba y Venezuela 


VENEZUELA (Globovision).- Presidente 
di Merca, Donald Trump a bisa cu Merca ta 
tuma accion importante pa defende Cuba y 
Venezuela. E1 a bisa cu “comunismo ta 
parti di pasado, y e futuro ta libertad.” 



“Ami cu mi gobierno ta tuma 
un decision, pa keda activo 
hunto cu pueblo di Cuba y 
Venezuela. Nan ta gran per- 
sona,” Trump a bisa. 

Trump a mustra su rechaso 
pa e gobierno di Venezuela 
y su solidaridad cu e pueb- 
lo cu “ ta sufri pa culpa di 
socialismo.”“Nos ta busca 
restauracion di democracia y 
libertad pa tur ciudadano di 
Venezuela,” Trump a splica. 
Trump a pone Cuba y su 
ciudadanonan tambe den su 
discurso, ora cu el a bisa cu 
nos no ta lanta e sancion con- 
tra gobierno di Cuba, te na 
momento cu gobierno Cu- 



bano lo duna libertad na su 
pueblo Cubano.” 

E hefe di estado di Merca a 
papia tocante Puerto Rico 
tambe, unda horcan Maria a 


pasa y a laga hopi daño y hen- 
de cu a muri pa e horcannan 
Irma y Maria. 

Trump a bisa cu e ta coor- 
dina accion na nivel federal 
pa duna atencion na e isla di 
Caribe aki. “Nos no lo baha 
nos brasanan te momento cu 
tur situacion ta atendi” 
Trump a papia tocante vic- 
tima y nan famia, cu a sufri 
e teror di e tiroteo cu a tuma 
lugar na Las Vegas. E1 a man- 
da su condolencia pa nan. 
Trump a papia tambe tocante 
victimanan cu a keda despues 
di e teremoto cu a tuma lugar 
na Mexico, caminda 300 per- 
sona a fayece tambe. 


Bringamento na Tumaco a laga ocho fayeci y 50 persona mas herida 


COLOMBLA (Globovision).- E municipio Tumaco na Colombia tin mas 
cultivo di blachi di coca cu cualkier otro ciudad na Colombia. E municipio 
a bira escenario di enfrentamento entre forsa publico, gruponan arma y 
otro grupo di campesino. E motibo di e bringamento ta un iniciativa di 
gobierno Colombiano, pa elimina tur cultivo ilegal, y e problema aki a laga 
mas di 8 hende morto y mas di 50 cu a keda herida. 


Algun declaracion cu a sali tempran ta bisa 
cu e tragedia a tuma lugar diabierna 10 or 
di mainta, ora cu un grupo di mas di 200 
campesino y otro indigena, tabata den e zona 
ey protestando contra eliminacion di mata di 
coca di banda di ehercito Colombiano. 
“Ehercito a yega hunto cu efectivonan di e 
“grupo anti-disturbio di polis” y e situacion 
ey a lanta e rabia di e hendenan eynan. Di re- 
pente nan a tende varios explosion y tiro di 
arma largo, lider di comunidad di e zona a 
bisa. Na e lugar a muri di inmediato cuatro 
campesino. Comunidad a identifica tres di 
nan como Tito Jainer Uperto, di localidad E1 
Pensamiento; Jaime Guanga, di vereda Casa 
Vieja, y Wilton Chaguindo, di Montañita. 


Otro cuatro campesino a muri den hospital, 
Omar Alvarez, director di instituto di salud di 
Tumaco a splica. Alvarez a confirma e aten- 
cion cu dokternan a duna na mas di 50 herido. 
Despues di e sucedido aki, ehercito di Co- 
lombia a pone tur responsabilidad riba e gru- 
po disidente di “Daniel Aldana’ di Farc, y cu 
ta dirigi pa ‘Guacho’. 

“Nan a lansa cerca di cinco cilinderbom riba 
hende cu tabata na e lugar ey. Despues nan a 
ataca habitante y autoridadnan cu arma largo.” 
Vocero di e asociacion campesino di e Ri- 
unan Mira, Nulpe y Matahe a comunica cu 
na e ocasion aki, grupo iregular a tira riba nan 
compañeronan indigena cu tabata protesta 
contra eliminacion forsa di cultivo di coca. 



Grupo comando di cinco sicario a tira contra alcalde di Michoacan - Mexico 


MEXICO (InfoBae).- Un 
grupo arma a asesina Stalin 
Sanchez González, alcalde di 
e municipio indigena di Pu- I 
répecha di Paracho, na estado I 
di Michoacan, autoridadnan I 
di Mexico a informa. 


Fiscalia a informa cu Stalin Sanchez a ser ataca pa 5 
homber cu arma di candela largo. Delincuentenan a sor- 
prende na González, ora cu e tabata sali for di su cas, situa 
na caya Emiliano Zapata, zona Centro di Michoacan. 
Segun resultadonan di e prome investigacion cu a sali for 
di fiscalia, e grupo arma a huy den un auto marca Ford, 
Tipo Ranger, color shinishi. 

Gobierno di Michoacan a detecta un grupo di narcotrafi- 
cante di e cartel di Jalisco Nueva Generacion (CJNG) y 
di La Nueva Familia Michoacan den e region di e Me- 


seta di Purépecha, unda Paracho ta situa. Na e lugar ey, e 
ultimo grupo di narcotraficante tin un brasa arma cu ta e 
grupo Los Viagras, y awor e cartel di jalisco y Los Viagras 
ta bringa pa haya e control di tur operacion delictivo den 
e zona ey. 

Stalin Sanchez a ser elegi como alcalde di Paracho na luna 
di juni 2015, pa e partido di izquierda miho conoci como 
partido di Revolucion Democratico, cu ta pertenece na 
Silvano Aureoles Conejo, gobernador di Michoacan. 

Habitantenan ta protesta contra construccion ilegal na Van Engelen 


WILLEMSTAD - Un bi- 
aha mas construccion di 
un edificio na e crusada 
Van Engelenweg/Santa 
Rosaweg ta den discusion. 
Habitantenan ta furioso. 
Den pasado ya kaba nan 
a blokia construccion di 
un restaurant na e mesun 
sitio. Awor aki aparente- 
mente ta construyendo un 
hardware. 

Den un carta pa medionan 


di comunicacion, e habitan- 
tenan ta pidi atencion di min- 
ister sra. Zita Jesus-Leito pa 
un caso di un construccion 
ilegal cu ta tumando luga na 
Van Engelenweg/Hoek Sta. 
Rosaweg un biaha mas. 

Nan ta bisa cu den pasado 
nos como habitantenan di e 
caya di Van Engelenweg, nan 
a tene fuerte protestanan pa 
stop un restaurant Chines cu 
kier a habri su portanan na e 


mesun localidad aki. Hasta 
nos tin un Besluit di BC cu ta 
prohibi habrimento di e res- 
taurant aki, segun nan. 

“Awor nos ta notando cu 
asombro cu tin intencion di 
habri un tipo di Hardware 
Store na e mesun luga aki. 
Nos a skirbi ya varios carta 
na instancianan concerni, sin 
por bini cla cu nada y ta p’esey 
nos ta acerca prensa. Si no 
por bin un restaurant Chines 
na e localidad aki dicon awor 


si por bin un hardware store”, 
asina e carta ta bisa. 

E habitantenan ta bisa cu a 
prohibi e persona cu ta tra- 
hando riba e edificio aki na 
diferente ocasion cu no por 
traha un di tres piso. Un rep- 
resentante di DROV na tres 
ocasion a para construccion 
di e tres piso. Asina e rep- 
resentante bira bay ta sigui 
traha normalmente. Ta parce 
cu no tin respet mas pa auto- 
ridad. Aparentemente ta asina 


kier crea un Corsou decente, 
asina nan ta bisa. 

Nan a haci un apelacion na e 
minister pa stop cu loke nan 
ta yama e bagamunderia aki. 
Nan ta recorda cu den pasado 
nan a subi caya caba y si no 
bin un contesta satisfactorio 
lo bolbe subi caya. E remar- 
canan ta firma na nomber di 
e habitantenan pa Jaime A.J. 
Felix Sprock MSc. y Harold 
Oehlers. 


Mariano Luis Heyden nomina pa premio Boeli van Leeuwen 



WILLEMSTAD - Minis- 
ter di Enseñansa, Cien- 
cia, Cultura y Deporte 
(ESKD) Marilyn Alcalá- 
Wallé a anuncia na nomber 
di Gobierno di Corsou, cu 
a nomina Mariano Luis 
Heyden pa ricibi e pre- 
mio Willem C.J. Boeli van 
Leeuwen 2017. 

Gobierno di Corsou a insti- 
tui Premio Willem C.J. Boeli 
van Leeuwen na aña 2009 y 
ta tuma luga cada dos aña e 
premio ta consisti di un ima- 
gen di brons di e escritor yiu 
di Corsou Boeli van Leeu- 
wen y tambe un montante di 
10.000 florin. 

E manera ya ta conoci, e 


premio ta keda otorga pa un 
prestacion intelectual riba e 
siguiente areanan: area cul- 
tural, huridico, area di mane- 


ho, area social of area di peri- 
odismo. E aña aki e comision 
cu a keda institui pa minister 
Alcalá-Wallé a scoge un per- 


sona riba tereno di period- 
ismo. 

Algun punto cu ta destaca 
cerca sr. Heyden den e area di 
periodismo ta su forma posi- 
tivo, informativo y creativo 
pa duna noticia. Mariano 
Luis Heyden tin 38 aña den 
periodismo di cua 25 aña ha- 
ciendo su programa Perspe- 


WILLEMSTAD - Cuater 
fraccion den Staten a pidi 
presidente di Staten Wil- 
liam Millerson un reunion 
urgente di Staten pa loke 
ta trata e control di Con- 
trolaria General di UTS. 

Nan peticion ta conforme art. 
33 di Reglamento di orden, 
pa un reunion di comision 
central, cu e punto di agenda: 
Interkambio cu Algemene 
Rekenkamer (ARC) riba in- 
struccionnan cu parlamento 
ta duna ARC pa haci con- 
trol den UTS primeramente 
y tur otro tema relaciona cu 
dificultadnan cu ARC ta ex- 
perencia pa haci su trabou- 
nan di control. Intercambio 
u Minister di Asuntonan 
General responsabel pa ARC 
y fmalmente intercambio cu 
Minister di WRP responsa- 
bel pa UTS. 

“Mirando e ultimo instruc- 
cion ku Staten di Corsou a 
duna dia 9 di december 2014 
na ARC pa haci un control 
profundo den UTS, fraccion 
di MFK, KDnT, PS y MP ta 
pidi presidente di parlamen- 
to pa yama un reunion di 
comision central cu caracter 
di urgencia cu presencia di 
ARC, minister di Asuntonan 
General y por ultimo e min- 
ister responsabel pa UTS. Pa 
e reunion aki nos ke pa ARC 
prepara y duna Staten aclara- 


ktiva. Tambe sr. Heyden den 
su labor ta duna masha balor 
na skirbimento di Papiamen- 
to na un forma corecto. Bon 
Dia Aruba a colabora tambe 
cu sr. Heyden, asina cu nos 
tin un colaboracion cu La 
Prensa. 

Di parti di redaccion Bon Dia 
kier felicita sr. Heyden cu su 
nominacion. 


cion riba e siguiente pun- 
tonan, prome cu e reunion di 
comision central tuma luga. 

1. Conforme e tareanan 
di control di ARC y leinan 
existente di nos pais, resulta- 
do fmanciero di companian- 
an di gobierno ta responsabi- 
lidad di nos fmancia publico 
si of no? 

2. ARC por indica si tin 
necesidad pa haci cambionan 
necesario den e lei di ARC pa 
asina ARC por haci e trabou- 
nan di control di tal forma 
cu su rol independiente por 
wordo efectua miho y sin e 
posibilidad di wordo blokia 
pa gobierno of companianan 
di gobierno, manera a sosode 
den casonan di BNA/CBCS 
yUTS? 

3. Si ARC por com- 
parti e conseho di casacion y 
tambe esun di aceptacion di 
Hoge Raad cu parlamento. 
“Nos como legisladonan re- 
sponsabel y den represen- 
tacion di e comunidad aki 
mester sa si tin buraconan 
den nos lei cu tin cu wordo 
mehora di forma inmediata- 
mente pa asina duna ARC tur 
hermentnan adicional pa por 
eherce nan trabou di control 
pa pais. Nos ta keda en espera 
di e convocacion di e reunion 
aki manera ya menciona cu 
caracter di urgencia”, asina e 
partidonan ta bisa. 

Cuater fraccion a pidi reunion 
urgente riba control di 
Controlaria General di UTS 

Corsou prome isla digitalisa 
independientemente pa Google 


WILLEMSTAD - Ayera prome minister Eugéne 
Rhuggenaath, hunto cu minister di Desaroyo 
Economico Steven Martina, minister di Trafico, 
Transporte y Planificacion Urbano Zita Jesus- 
Leito y e partnernan Dolfijn FM, Oficina di 
Turismo di Corsou, CHATA, Bureau Telecom- 
municatie & Post, UTS y Profound Projects a 
lansa e proyecto ‘Curaçao on the Map’ (‘Kórsou 
Riba Mapa’). 

‘Curaçao on the Map’ a cuminsa na 2016 y ta un ini- 
ciativa di DJ radial Joris Reer, anfitrion di e programa 
‘Wakkere Joris’ na Dolfijn FM, den cooperacion cu e 
tempo ey minister encarga cu Desaroyo Economico 
Eugéne Rhuggenaath, Oficina di Turismo di Corsou 
y CHATA. 

E tempo ey a hasta produci un video pa convence 
Google pa pone Corsou riba mapa. E video a lanta 
interes di Google y esey a hiba na un reunion inicial 
pa start cu e proyecto. 

Corsou a argumenta su peticion bon den e video y 
asina a bira e prome isla di Caribe cu lo ta digitalisa 
independientemente pa Google. Google a manda un 
camara special Corsou, cu lo uza den e siguiente tres 
lunanan pa captura e imagennan pa Google Street 
View. 

Tin 15 lens instala riba mast di e Street View Trekker 
y cada un ta mustra den un otro direccion pa crea un 
bista panoramico di 360 grado. E Trekker ta instala 
riba un pickup patrocina pa Dolfijn FM cu lo pasa 
den e cayanan di Corsou, incluso tur area turistico, 
otro luga di interes y empresanan cu tin riba nos isla. 
Diahuebs pasa, prome minister Rhuggenaath tabatin 
e honor di dirigi e prome Google Street View ‘col- 


lect’ pa Corsou, coriendo e pickup den e cayanan di 
Handelskade, Punda, parti di e area cu ta riba lista di 
Patrimonio Mundial di Unesco. 

Ministerio di Desaroyo Economico y Oficina di Tur- 
ismo di Corsou a encabesa e trabou di completa tur 
contracto huridico y otro tramite necesario pa struc- 
tura un proyecto di e magnitud aki. Ministerio di 
Trafico, Transporte y Planificacion Urbano y su Bu- 
reau Telecommunicatie & Post ta responsabel pa e in- 
tegridad y confiabilidad di e infrastructura pa por haci 
posibel tur desaroyo economico digital. 

UTS su contribucion ta inclui sponsor di aparatonan 
mobil pa e proceso di Google Trusted Verification. 
Profound Projects, partner oficial di Google Cloud 
na Corsou, a yuda crea e experencia online pa doño di 
negoshi local registra nan negoshi online. 
Documentacion di e cayanan lo encera basta trabou 
y ta hopi importante. Cada un di e camaranan ta saca 
un potret cada 2,5 seconde. Ta premira cu e re colec- 
cion di imagen aki lo tuma mas o menos 35 dia. Ora 
caba di re colecta tur imagen di e isla, lo manda nan 
pa Google procesa, prome cu publica nan online pa 
tur hende por disfruta di nan. Na Corsou tin ley di 
privacidad similar na di otro pais cu ta proteha comu- 
nidad, y p’esey persona individual, number di auto 
y cierto otro imagen lo no ta reconocibel, pero nos 
bunita paisahe, playa- y cayanan si lo ta visibel. 
Ademas di saca potret pa Street View, Corsou lo ta 
trahando riba varios otro aplicacion mas di Google, 
manera Google My Business, Google Expeditions y 
Google Trips. Ta spera cu unabes e proyecto ta cla, 
mas di 80% di e negoshinan local lo ta registra riba 
Google My Business. 

Un invitashon ta bai na tur negoshi lokal pa regis- 


REINOIS? 


DIASABRA 7 OCTOBER 2017 



trá na www.curacaoonthemap.com, pa asina aparesé 
riba Google My Business. Google My Business ta 
un medio grátis i fásil ku negoshi i organisashon por 
usa pa manehá nan presensia online tur kaminda riba 
Google, inkluso Search i Maps. Bo tin ku djis verifiká 
i editá e datonan di bo negoshi, pa kliente por haña sa 
di bo i bo por splika nan di bo negoshi. 

E proyekto aki lo ofresé doñonan di negoshi un 
manera pa verifiká nan negoshi. Den e próksimo si- 
mannan, mas informashon lo aparesé den medionan 
di komunikashon, den materialnan imprimi i tambe 
online. 

‘Curaçao on the Map’ ta pas bon den Kórsou su strate- 
gia di término largu pa amplia sektor di turismo riba 
e isla i atraé mas turista for di tur parti di mundu pa 
bin bishitá nos. E lo ta masha util pa poblashon lokal 
mes tambe, ya ku e lo hasi Kórsou un isla mas ‘smart’ 
i digital, di akuerdo ku e metanan di gabinete Rhug- 
genaath i manera a stipulá den e programa di gober- 
nashon ‘Realisando e Máksimo Potensial di Kórsou’. 
‘Curaçao on the Map’ lo nifiká mas efisiensia ora bo 
ke buska un negoshi lokal óf sitio di interes pa bishitá, 
loke lo generá un impakto ekonómiko positivo tambe 
pa nos negoshinan lokal. 

* Por mira e video na: https://www.youtube.com/ 
watch?v=vSZUUe9hH3Q&t= 192 





H®PP«N<? 


I 1 [ II I " 




k 


»« II r 


Make-Up 8 c Make-up Kits 


DIFERENTE STYLE Y COLOR TllR SORTO DI ACCESORIES 

Tutu pa mucha 

Y ADULTO 


Un Sorteo masha grandi di costumes pa 

TODDLERS, MUCHA, Y HENDE GRANDJ 



Decorations 


Address: OoststsaatS, Oranjestad 
TEL 582-2818 

Free Parking Available! 

lasificad 

lo Economico 

PERSONAL GRATIS MX 20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TABENDE 

un auto marca Ford modelo Ka, 
standard, colo preto, aña 1996 
bon condishon 

Tel.565 1434 


TABENDE 

un cas na Papilon di 4 camber y 
2 baño pa afl.325.000,00. 
Yama na 

Tel. 593 6318 


TABENDE 

Cas na Ruby di 2 camber / 2 
baño mas fundeshi pa dos apar- 
ment pa afl.328.000 

Tel: 593 6318 


TAHUUR 

Studio aptm 
Pos Abao 
Tel. 593 2508 


TABENDE 

un kashi cushina cu su 2 bar 
color cora nobo Fls.2.800 

Tel: 593 2952 


SERVICIO PUBLICO 

Nos ta furra tur tipo di stoel, 
tambe dashboard di auto-porta 
trabou garantiza y hopi variedad 
di tela 

Tel.746 0518/5871855 


SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 
Tel. 566 5026 

TAHUUR 

Apto na Tanki Leendert full 
muebla Afl. 1.200 + deposito 
awa + coriente apart 
Tel. 733 3322 


SERVICIO PUBLICO 

Paraiso de Rosa 
Ta ofrece su servicio pa cuida 
hende grandi. Nos ta hende spe- 
cialisa cu pasenshi y servicial 
Tel.566 2687/732 2590 


TABENDE 

cas situa na Socotorolaan 25 
3 camber cu closet, 2 baño, sala 
comedor, cushina, porch, cura. 
Prijs taxatie rapport Aw.278.000 
Prijs pidi den man Awg. 225.000 
Tel. 593 0909 


SERVICIO PUBLICO 

Buscando auto pa huur y na bon 
prijs? yama nos 
Tel.593 9953/ 593 8453 


TAHUUR 

Apartment 

camber, sala, cushina, baño. 
Inclui wifi y cable. Fls.800 
+ 1 luna borg 
Tel. 568 7779 


TAHUUR 

2 Studio apart. pa turista of 
studiante na Tarabana 
Residence full muebla 
Tel. 568 0679 / 749 2533 


TABENDE 

cama queen cu matras Afl.500 
cama queen cu matras top pil- 
low +2 nach kasjes Fls.700 
Tel: 593 2952 


TA BUSCA 

Technical Supervisor 
Requirements: 

Eleetrieal knowledge, driver’s 
lieense. Bachelor degree and 
sales experienee both aplus. 
Email resume to: 

yrondem@brendamarrer(ypr. eam 


AB0NA PA SOLAMENTE AFL. 35, PA LUNA Y RICIBITUR DIA B0 CORANTNAN PREFERI 



Yena aki bao e siguiente mformacion 


Tolofnn n Cobranza na Cas. 

lclclUII □ Cobranza naTrabao. 

Nnmhpr rnmnlpto’ I—I Paga via Banco (Standing Order) Aruba Bank no:33266-8 

H . □ Paga Aruba Bank AB0 0NLINE . 

Adres di entrega:.. □ Paga cmb online . 

A . a Personal na oficina di Bon Dia Aruba. 

Adresdi cobranza. nponeden Box. 

□ Tira den Cura. 

PagoAdelanta; \Z\num DóLuna □ i aña 


Yama na telefon: 582-7800 of manda un email na accounting@rbondia.com 

www.bondia24.com 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel.593 3141 

TAHUUR 

Apartment full muebla excl uti- 
lidades 800 + borg y un tereno 
pa pone trailer 250 pa luna 
Tel. 567 2564 

TAHUUR 

1 Studio appartment semi 
muebla, baño separa, excl: 
utilidades, area trankilo 
Simeon Antonio 
Cel. 594 5576 


-TA BENDE- 

Un tereno propiedad di 268 m2 
na Modanza y pa Afl.67.000 
yama Mito 
Cel. 593 6318 


SERVICIO PUBLICO 

Master Nails 
Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TABENDE 

jn auto marca Chevrolet modelo 
Epica, aña 2007 aut. colo berde 
Excelente condishon 
Tel. 565 1434 


TABENDE 

Feria di Fruta 
tur diahuebs, diabierna 
y diasabra 

Tel. 566 6295 

TAHUUR 

Hotel room 

pa 4 persona na Caribbean 
Palm Village dia 30 septem- 
ber pa 7 october US$575 

Tel. 593 2552 

TABENDE 

Tereno na Tanki Leendert 
1000 m2 eigendom Afl.175.000 
Tereno na Tanki Leendert 1056 
m2 eigendom Afl. 175.000 
Tel. 593 2952 


For Sale 

Hyundai Tucson 2007 
Price: Afl 9.000 
Engine: 4 Cylinder 
Milage (km): 200000 
Year: 2007 
Fuel type: Gasoline 
Transmission: Automatic 
Tel.568 4640 


TAHUUR 

Camber cu cushina pa 4 perso- 
na na Tropicana Resort dia 30 di 
september pa 7 october US$600 
Tel. 593 2552 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


TAHUUR 

appartment muebla 
na Ponton 
Tel: 745 0559 


TA BENDE 

Conjunto de (7) dibujos del 
artista Jacobo Borges, todos 
de la década de los setenta 
debidamente certificados 
penalverl 5@gmail.com 
Tel. 0058 412 3937037 


TA BUSCA 

Urgente casnan y apartment pa 
huur per direct nos tin cliente pa 
huur di biaha 

Tel. 585 5054/563 1449 


SERVICIO PUBLICO 

ta drecha tur sorto di Imagen 

Tel. 584 2489 


HOUSE FOR SALE 

This beautiful home 
Features 3 bedr, 2 bath, kitchen 
fully fenced backyard, pool. 

Property land $247,000 
For info call 00297 594 1496 
areaproperties@live.com 


TABENDE 

4 stoel antique 
Tel: 748 3307 


TA BENDE 

Cas na Rooi Koochi 
3 camber 2 baño + apartamento 
Construi 469m2. Terreno propio 
1484m2 $399.000- Prijs reduci 

Tel. 733 1201 


TABENDE 

Tereno na Moko 
800 m2 Afl.65.000 
Tereno na Seroe Crystal 663 m2 
banda di caminda Afl.65.000 

Tel. 593 2952 

TAHUUR 

Appartment amoblado 
2 camber. Ponton 

Tel.745 0559/ 733 4033 


TA BUSCA 

Urgente tereno pa cumpra 
minimo 200 m2 den Oranjestad 
plaka cash 

Tel. 585 5054/563 1449 


































































A evalua status di tratado derecho di mucha na Corsou 


WILLEMSTAD - Dialu- 
na y diamars ultimo taba- 
tin reunionnan di e com- 
ite directiva cu ta atende 
derecho di mucha na ofi- 
cina principal di Departa- 
mentu Salud Hubenil di 
Ministerio di Salubridad, 
Medio Ambiente y Natu- 
ralesa. 

Durante e reunionnan aki 
den presencia di Minister 
Camelia-Rómer y e comite 
directiva cu ta consisti di rep- 
resentantenan di Ministeri- 
onan di Salubridad, Medio 
Ambiente y Naturalesa, Hus- 
ticia, Enseñansa, Asuntonan 
Social y expertonan riba e 
area di cuido y tambe di dere- 
cho di mucha, a trata retonan 
y puntonan di atencion rela- 
ciona cu e topico, basa riba 
recomendacionnan cu a keda 
formula pa Nacionnan Uni 
despues di un rapport riba 
estado di derechonan di mu- 


cha na Corsou. Durante e re- 
unionnan minister Camelia- 
Rómer a mustra cu nos kier 
un comunidad salud y cu pa 
logra esaki mester cuminsa 
cerca nos hobennan. Alabes 
minister a indica cu person- 
anan cu ta traha den veld ta 
mira hopi situacion y cu nan 
ta esnan mas indica pa yuda 
formula con haci uzo di nos 
recursonan limita pa toch 
logra nos metanan. 


E prome dia a trata topiconan 
relaciona muchanan cu des- 
abilidad fisico y mental, e 
cuido pre y perinatal, infor- 
macion y acceso na cuido 
basico y preventivo y tambe 
e aumento den casonan di 
suicidio y con pa atende cu 
esaki mas miho. E di dos dia 
a trata topiconan relaciona 
cu nutricion y tambe con ga- 
rantisa educacion y acceso na 
alimentacion adecua y con pa 


promove alimentacion salu- 
dabel. 

Banda di representantenan di 
ministerionan ya menciona, 
tabatin diferente stakeholder 
presente entre otro: Fun- 
dacion Duna Lus, Brasami, 
Skuchami, PWF y SIGE. 
Durante e reunionnan a haci 
palabracionnan concreto 
riba tereno di conscientisa- 
cion, comunicacion y miho 
cooperacion entre organisa- 


cionnan y fortificacion di e 
meldpunt pa denuncia mal- 
trato di mucha. 

GMN lo formula basa riba 
e cuater barionan menciona 
den e Programa di Urgencia, 
lo traha un plan di accion kon 
pa e servicionan y gruponan 
den comunidad traha hunto 
na rais di e problemanan se- 
ñala y aki tres luna ta bin 
hunto bek pa vigila y percura 
e trahamento hunto. 



PAR, kier sa cuanto baby y mucha ta sin seguro na Corsou 


WILLEMSTAD - E parla- 
mentario di PAR, Ana Ma- 
ria Pauletta a pidi minister 
di Financia claridad riba 
maneho pa cu bienestar di 
famia y mucha en general. 
E kier sa concretamente 
cuanto baby y mucha ta 
sin seguro na Corsou. 

E ta bisa cu den e programa 
di gobernacion 2017 pa 2021 
a indica cu lo enfoca riba 


famia y bienestar di e mu- 
cha. Pa fortifica esaki lo crea 
condicionnan adecua pa un 
desaroyo familiar. Fraccion di 
PAR a tuma nota di diferente 
maneho contradictorio pa cu 
un desaroyo saludabel di e 
nucleo di famia y bienestar di 
mucha en general na Corsou. 

Na aña 2013 gobierno di 
turno a scoge pa saca e per- 
sonanan cu un permit di es- 


Caso di tiramento cu un 
persona herida 


WILLEMSTAD - Central 
di polis a ricibi diabierna 
madruga notificacion cu 
un persona a bira malo. 

Na yegada di patruya na 
un apartamento situa na 
Kaya Amsterdam a resul- 
ta cu e persona en cues- 
tion tabatin herida di tiro. 
Ambulance a transporta e 
victima, cu su situacion ta- 
bata stabiel, pa hospital pa 


tratamento medico. A haci 
un entrada hudicial tambe 
den e apartamento menciona 
caminda a confisca varios ar- 
ticulo pa mas investigacion. 
E siman aki un comerciante 
Chines a laga e bida durante 
un atraco unda e atracado 
mes tambe a fayece. Tambe 
tabatin un otro atraco cu hopi 
violencia riba un famia com- 
erciante Chines unda a mara 
8 miembro inclui menor. 


tadia temporal of perman- 
ente for di e seguro di SVB. 
Solamente un persona cu 
nacionalidad Hulandes ta 
bin na remarca pa seguro ba- 
sico. Como consecuencia un 
persona cu permit di estadia 
mester cumpra un polisa di 
seguro na un compania di se- 
guro priva. 

E seguronan priva no ta cubri 
e gastonan medico di e baby y 
no ta sigura e baby tampoco 
di forma automatico. Frac- 
cion di PAR a compronde 
cu ta depende di e salud di e 


baby y un evaluacion interno 
si acaso por sigura e baby. Es- 
aki sigur ta crea un situacion 
indeseabel pa e persona y pa 
pais. 

Nacionnan Uni y Corsou a 
ratifica e importancia di famia 
como unidad di desaroyo so- 
cial. Ta importante pa den 
maneho di pais esaki tambe 
wordo refleha. Tur famia na 
Corsou merece e mesun cui- 
do y trato. 

E stranhero cu bin forma un 
biba na Corsou y ta traha na 


bienestar di Corsou, mester 
por conta cu un maneho cu 
no ta contradictorio. Si salud 
di e baby no por wordo cu- 
bri door di un seguro basico, 
mester crea un seguro ca- 
minda nan por sigura e baby 
prome cu e nace, pa e cuido 
prome y despues di nace- 
mento. 

Den cuadro di e punto nan 
ariba menciona e parlamen- 
tario tin algun inkietud cu lo 
e ta desea aclaracion riba nan 
y asina ta pidi esaki cerca e 
minister responsabel. 

Accidente pisa na Savaneta 
cu heridonan 


ORANJESTAD - Diabi- 
erna marduga a sosode un 
accidente basta pisa riba 
caminda principal di Sa- 
vaneta altura di Mariniers 
Kazerne. Den e emapacto 
a keda 4 persona herida. 

A determina cu un vehi- 
culo, esta un toyota corolla 
blanco a subi caminda dilanti 
un vehiculo mazda blauw. E 
mazda tabata biniendo basta 


duro for di pabou y e chauf- 
feur no a regula su velocidad 
y distancia, y el a dal tras di 
e corolla. E mazda a bay dal 
den cura di un cas y kibra un 
meter di awa. 

Tanto unidad di ambulance, 
polis y brandweer a presenta. 
Hasta specialista a keda solic- 
ita pa haci nan investigacion. 
E heridonan a keda transpor- 
ta pa hospital. 





Mama burachi ta accidenta cu yiu den auto 

ORANJESTAD - Reci- 
entemente a sosode un 
accidente riba Caya Watty 
Vos. Un dama chauffeur 
coriendo un hyundai ac- 
cent blanco biniendo for 
di zuid, a dal riba barica- 
da y baranca. 

E impacto tabata fuerte y e 
auto parti dilanti a keda basta 
destrui. Den e auto tabata 
tin un señora cu ta mama y 
su yiunan. Ambulance a pre- 
senta prome y e señora a ne- 


nga paramediconan pa controla su yiu y cu nan 
no mag di touchnan, ya cu su yiu no a haya 
nada. 

E señora despues a keha di dolor, pues e ambu- 
lance a bolbe pa controla e señora, pero e com- 
portacion di e mama tabata malo. Polis a pone 
supla y a surpasa e limite y el a keda deteni. 

Ta hopi di lamenta cu e mama no tabata kier pa 
e paramedico controla su yiunan. E impacto ta- 
bata asina fuerte y e muchanan por a haya golpi 
na curpa. 





Candela den 
mondi na 
Santa Marta 


ORANJESTAD - Un uni- 
dad di brandweer cu urgen- 
cia a bay direccion di Santa 
Marta pa un candela den 
mondi. E candela tabata pega 
cu un cashi di coriente di El- 
mar. Bomberonan a presenta 
di biaha na e sitio y a drenta 
accion pa combati e yerbanan 
cu tabata na candela. 

Accidente pa falta di preferencia den Koningstraat 


ORANJESTAD - Reci- 
entemente a sosode un 
aacidente na e crusada di 
Koningstraat y Emmas- 
traat. Esaki a tuma luga na 
altura di Wit Gele Kruis 
entre dos auto pa falta di 
preferencia. 

Polis di trafico a presenta na 
e sitio, a constata cu e chauf- 
feur di e toyota marka x zlO 
a subi caminda y no a duna 
preferencia na un pickup 
chevrolet biniendo for di 
nort. 

E impacto a haci cu e toyota 
mark x zlO a bay dal den un 
pickup chevrolet avalance cu 
tabata staciona. 

Ambos auto cu a dal prome 
a keda kibra, y e roadservice 
a keda encarga. Ambulance a 
presenta unda paramedico a 
controla e personanan y un 
di nan a haya corta na brasa. 



Chauffeur a perde control y ta dal den palo di luz 


ORANJESTAD - Diabi- de herida. 

erna marduga a sosode un E chauffeur di e auto marca 

accident cu a laga un hen- chevrolet, a perde control 




den e birada skerpi di Madiki 
Kavel pa Bushiri y a bay dal 
den un palo di luz pa despues 
dal den cura di cas 


E impacto tabata fuerte y a 
laga e chauffeur herida. 
Paramedico di ambulance cu 
a presenta na e sitio, a con- 


. e victima. 


Polis tambe tabata presente 
pa tuma dato. 



ATENCrON f 


HOS RTH NP SHMBn 
LO NO TR DEN SpERUICIO* 



Pa mhtibd di COIItrtlCCtOilp nós ta informa CU nós ATM rta Sbaba lo 
NO ta den servtcio diadomingo 8 di Octobcr 2017 entre g :oo a.m. 
y 2:00 p.m. 


Por sigui hiici uzo di nos ATMnan den bistndario cual la situa na 
Paradera y Vondel laan. 


Por fabor tuma bon nota dr e fnformacion menciona y nos dhcuipa 
pa cualkier inconveniencia. 


Pa mas informoçioji S 523 22 50 
Bcmco di Caribe Arulia * VomJelfacm 31 
UJLyu'.bancodicoritit'.tom 



BANCO Dl CARIBE 

SHLOCAL 


Pronostico di tempo 


Tempo: 

Parcialmente nubia cu local- 
mente un awasero 

Temperatura maximo 32 
grado Celsius y temperatura 
minimo 27 grado Celsius. 

Solo lo baha awe nochi 6:26 
pm y lo sali mañan mainta 
6:29 am. 


Biento: 

Zwak te modera for di direc- 
cionan entre oost i zuidoost; 
forsa 2 te 4 (7 te 22 km/ora, 4 
te 12 nudo) 

Temporalmente variabel i 
zwak; forsa 1 1 te 6 km/ora, 1 
te 3 nudo) 


Situacion general di 
tempo: 

Durante proximo 24 ora aire 
relativamente humedo induci 
pa un disturbio riba nivelnan 
mas halto di atmosfera lo 
produci temporalmente mas 
nubia. pa e motibo aki por 
spera algun awasero cu por 
bay compaña pa strena cu 
lamper. 


Condicion di lama: 

Olanan di lama lo ta for di di- 
reccion oost cu haltura di 3 te 
5 pia den labaderanan modera 
cu ta bini for di noord- noor- 
doost. 



Asamblea general anual di Cruz Cora Aruba 



ORANJESTAD - E siman cu a pasa Cruz 
Cora Aruba a tene su asamblea general anual 
pa tur su miembro y boluntarionan. 


Durante e anochi aki, tesorero di su directiva a pre- 
senta e relato financiero 2016 di e vereniging. Tam- 
be a presenta presupuesto 2018. Esakinan a wor- 
do aproba pa esunnan presente. Tambe a eligi un 
miembro nobo di directiva, cual ta Stephen Daal. 




Directiva, Gerencia y bo- 
luntarionan di Cruz Cora 
Aruba ta yama sr. Daal un 
bon bini na e famia di Cruz 
Cora y ta gradici su entusi- 
asmo pa aporta na e trabou 
di e organisacion. 

Cruz Cora Aruba kier a 
gradici tur esunnan cu ta- 
bata t’ey presente pa hunto 
por a dicidi un biaha mas e 
direccion di Cruz Cora na 
Aruba. 


Banco Central a publica su Operational Report 2016 


ORANJESTAD - Recientemente Banco 
Central di Aruba (BCA) a publica su 
Operational Report 2016. Den e publicacion 
aki BCA ta presenta un resumen di su mandato 
y su obhetivonan principal manera stipula den 
e Ordenansa di Banco Central, como tambe su 
marca strategico pa implementa su plan stra- 
tegico Bela yen: Nos Plan Strategico 2016-2020 
(Bela Yen). 

Den e rapport anual aki tambe ta subraya e desaroyo- 
nan mas importante den e sector monetario, e sector 
fmanciero, como tambe e sistema di pago, hunto cu 
e actividadnan operacional principal ehecuta door di 
BCA durante 2016. Adicionalmente, e ta contene un 
resumen fmanciero relaciona cu e operacion admin- 
istrativo di BCA den 2016. 

Algun di e desaroyonan mas importante cu a tuma 
luga den 2016 ta como lo sigiente: 


Un logro importante pa BCA den 2016 ta e 
lansamento formal di su plan strategico “Bela 
Yen”, den cual BCA ta delinea su ambicionnan 
strategico como tambe e resultadonan planea pa 
e periodo 2016 - 2020. 

Den e cuadro di maneho monetario, e Comision 
di Maneho Monetario (CMM) di BCA a reuni 
ocho biaha durante 2016 pa revisa e indicador- 
nan monetario y economico pa asina implemen- 
ta su instrumentonan monetario na un forma 
efectivo, na momento cu desaroyonan econom- 
ico ta rekeri tal accion. Durante e reunionnan 
menciona, e CMM a dicidi di no trece cambio 
den maneho monetario di BCA, manteniendo e 
tasa di reserve requirement na 11.0 porciento en 
bista cu e indicadornan monetario y economico 
a keda na un nivel adecua durante 2016. 

E reservanan internacional di BCA a permanece 
riba e nivelnan apropia, apoyando asina e regi- 
men di tasa di cambio fiho di nos florin cu e dol- 


lar Mericano. 

Ehecucion estricto y consistente di e ley- y regu- 
lacionnan di supervision durante transcurso di 
añanan a contribui na mantene un sistema fi- 
nanciero stabiel, cu likides adecuado, y sano. A 
sigui reforsa e marco regulatorio, entre otro, cu 
introduccion di leynan, regulacionnan y regla- 
nan general di supervision nobo y/of revisa. 

E posicion fmanciero di BCA a keda solido den 
2016. E entrada principal di BCA, cual ta ingreso 
for di e portofolio di inversion di divisa di BCA, 
a subi considerablemente durante 2016, refle- 
hando e desaroyonan positivo riba mercado fi- 
nanciero global. BCA a ehecuta un maneho di 
inversion prudente pa provee suficiente divisa 
pa e sector bancario y gobierno di Aruba, como 
tambe pa preserva su capital inverti. Di otro ban- 
da, e gastonan di BCA a crece moderadamente 
como resultado di e maneho estricto di gastonan 
cu BCA ta aplica. 

Dr.Vis papiando di salud mental: ‘Si no puntra hopi biaha hende no ta conta’ 



ORANJESTAD - Dokter 
di Cas, Sharline Vis lo ta 
un orador dia 10 di octo- 
ber na e evento riba Salud 
Mental cu tin e lema ‘nos 
tur tin salud mental, ban 


papia’. Esaki ta informa- 
cion for di un relato di 
parti di e organisacion di e 
evento aki cu ta tuma luga 
na Renaissance Festival 
Plaza 6:45 di atardi. 


E evento aki ta organisa pa 
Plataforma Promocion di 
Salud cu lo ta promoviendo 
discusion y conocemento 
riba e topico di salud mental 
y bienestar. E anochi aki lo 
trata diferente tema manera: 
kico ta salud mental y mind- 
fulness, experiencia di per- 
sonanan cu tin un familiar 
cu ta biba cu un problema 
relaciona cu salud mental y 
cua ta e ultimo desaroyonan 
den cuido di salud mental na 
Aruba. 

Segun e plataforma: “Salud 
mental ta un parti di salud 
cu hopi biaha ta wordo neg- 
lisha. Awendia tin hopi cos 
cu ta provoca e salud mental 
y esaki por bira uno cu no ta 
saludabel, manera stress of 
cierto enfermedad cronico cu 
por duna un depresion of an- 
siedad, un miedo pa futuro of 
cualkier tipo di miedo. 


Den practica ta mira esaki, 
pero tambe si tin wowo riba 
esey. Dokternan tin biaha 
mester puntra e pashent con 
ta bay cu ne, con ta bay cu e 
manera cu nan ta bay om cu e 
enfermedad of cu stress den 
bida.” 

“Si no puntra, hopi biaha 
hendenan no ta conta pasobra 
no ta leuk pa papia cu bo no 
por bay om cu cierto aspec- 
tonan di bo bida”, dr. Vis ta 
expresa den e relato. 

Hopi biaha hende ta pensa cu 
si papia riba salud mental nan 
ta zwak, pero simplemente 
esey ta forsa di uno ora cu ta 
papia di esey y ta haci’e c be- 
spreekbaar’. Haciendo esaki 
e persona por haya un ayudo 
of mira e cosnan di un otro 
manera cu e punto di bista 
di otro hende of dokter. E 
dokter riba su mes no ta bay 
soluciona e cosnan pa hende, 
e problemanan of e retonan. 


Pero e tarea di dokter ta pa 
saca e reto for di e pashent 
pa mira kico ta e rol y cana 
banda di e pashent pa gui’e, 
pa asina explora e problema y 
pa e mes por bin cu solucion 
cu ta pas p’e y su famia, asina 
e plataforma ta indica. 

Dr. Vis ta splica cu e aten- 
cion pleno, esta mindful- 
ness, ta pa tur hende. Esaki ta 
un manera cu un persona ta 
bay om cu su mes y interior. 
Hopi persona a bisa dr. Vis 
cu e ta trankil, pero nan no 
sa kico tur e tin den su mes. 
“Nos tur ta hende y nos tin 
nos emocionnan. Nos no ta 
robot, pero e bida moderno 
ta haci nos un robot.” Dr. Vis 
lo enfoca durante e confer- 
encia riba e parti di mindful- 
ness, unda cu e lo splica mas 
di esaki. 

Pa mas informacion: Face- 
bookpage World Mental 
Health Day Aruba y registra 
riba Eventbrite 


Advertorial 



ORANJESTAD - Flora 
ta conoci pa nan Christ- 
mas Show di fin di aña 
cu actualmente ta celeb- 
rando nan 20 aniversa- 
rio. E tema e aña aki ta 
we believe in fairy tales. 

Henter Aruba ta cordial- 
mente invita pa celebra 
hunto cu Flora, pa sinti e 
ambiente di Pasco y pro- 
becha di e anniversary spe- 
cials. 


acion pa crea un ambiente 
unico paden y pafo di bo 
hogar. 

E decoration team di Flo- 
ra ta pone hopi esfuerso 
pa prepara tur detaye di e 
show. Arjo van Dis, ger- 
ente di Flora, ta comenta: 
“Combinando 20 aña di an- 
iversario hunto cu e show 
di Pasco nos ta ofreciendo 
anniversary specials di 20% 
di descuento.” 


Desde 1997 Flora ta e 
fuente di inspiracion pa 
home & garden decoration. 
Tur aña brindando e ultimo 
trend nan den decoracion. 
E Flora team semper ta na 
bo ordo, cla pa conseha riba 
e tereno di hogar y hardin 
cu un variacion amplio den 
mata, flor, mueble y decor- 


Keda pendiente pa e bro- 
chure Lets Celebrate 20 
Years of Christmas with 
Flora pa asina haya mas 
informacion tocante e spe- 
cials. Flora ta situa na Ave- 
nida Milo Croes 101. Pa 
mas informacion por bishi- 
ta e Facebookpagina @flo- 
raaruba. 



sundavs 


Ftora presents: 


'flora 


Hlirrw |Jn u< 


./< 


WHS11U Bfe. IfeVK :h 


NOWOPEN 


Visit our world of 
Christmas decoration... 


and get in the Christmas Spirit! 


Avtmáa. Milia CroeB 101 - Tél. 1+2.9?;- S83 6460 


Open Monday to Saturday from 9am - 6pm 

Venezuela cayendo hunto cu PDVSA 


Filanan interminabel na 
stacionnan di gasolin ta- 
bata un fenomeno di cus- 
tumber caba den interior 
di e pais; awor el a cum- 
insa bira normal tambe 
den e centronan urbano 
principal. 

Un contradiccion grandi, 
cu hustamente den e pais 
cu e reservanan di petroleo 
mas grandi na mundo, cu 
un compleho propio di re- 
fmacion entre esunnan mas 
grandi di mundo: Amuay - 
Cardón, di 1.1 miyon bari pa 
dia (bpd) di capacidad, pero 
awor na 30% di esey, no por 
produci su mes demanda di 
combustibel y ta importando 
cantidadnan considerabel a 
base diario. 

E unico sector economico 
cu ta trece divisa den caha 
di gobierno ta bahando se- 
riamente. E probabilidad cu 
regimen di Nicolas Madu- 
ro ta logra sali a flote den e 
situacion aki, ta birando mas 
chikito tur dia. Ta parce cu 
tur factor den e wega ta con- 
spira contra maneho di go- 
bierno Venezolano, pa hiba 
esaki na un abismo inevita- 
bel. Den e storia tristo aki, 
mas tristo ainda pasobra pan 
riba mesa pa un pais di mas 
di 30 miyon habitante ta den 
wega, ta parce cu no ta bay tin 
ganado, perdedo so. Con cos 
por a yega asina leu? Un sto- 
ria basta largo. 

Den añanan nobenta di siglo 
pasa, ainda e empresa estatal 
Petroleos de Venezuela S.A. 
(PDVSA) tabata luci entre 
e empresanan mas grandi y 
miho organisa di e sector. Cu 
e conkista di poder di Hugo 
Chavez y su amigonan social- 
ista no a dura hopi prome cu 
nan a usa nan poder absoluto 
pa pone man riba e rikesanan 
substancial cu e compania ta- 
bata produci. Na fin di 2002, 
inicio di 2003 ta tuma luga un 
welga grandi den e empresa, 
cu a conduci na dispidido 


di mas di 20.000 di e perso- 
nanan mas experimenta di e 
empresa. Un perdida enorme 
di experticio cu e empresa no 
a logra supera te awe. E falta 
di conocemento, y e uzo di 
recursonan fmanciero pa otro 
meta di e gobierno social- 
ista a haci cu gradualmente 
no tabatin suficiente capi- 
tal disponibel pa inverti den 
mantenemento di e instala- 
cionnan, ni di produccion di 
crudo, ni di e procesamento 
di esaki den e capacidad di re- 
finacion. 

Perdida di produccion 

Tambe a bin un paro den e 
programa di expansion di 
produccion di petroleo nobo 
den e Faha di Orinoco, unda 
mester atende e situacion 
specifico di un crudo asina 
pisa, cu e ta rekeri un proceso 
di mehoracion prome cu por 
obtene un crudo di calidad 
cu por mercadea. Den prome 
añanan di decada di 2000 e 
ultimo di cuatro upgrader a 
drenta den operacion, pero e 
plan pa construi seis upgrad- 
er mas nunca a keda realisa. 
E plan aki tabata necesario 
si Venezuela tabata desea di 
compensa e perdida gradual 
den e otro regionnan di pro- 
duccion manera Lago di Ma- 
racaibo, y avansa den aumen- 
to di produccion pa sostene 
crecemento economico di e 
pais. Cu e creciente problem- 
anan describi aki, produc- 
cion total di petroleo a keda 
baha gradualmente durante 
henter presencia di e regi- 
men Chavista. Un contraste 
hopi fuerte cu e plannan cu 
tabatin pa na 2006 yega na un 
produccion di 6.5 miyon bpd, 
cu e 10 upgrader nan den op- 
eracion, algo cu obviamente 
nunca a bira realidad, al con- 
trario. 

Di un maximo historico di 
produccion diario di 3.4 mi- 
yon (bpd) na 1997, produc- 
cion a baha gradualmente, 
manteniendo den e periodo 
2012 - 2015 ainda un pro- 

duccion di 2.5 miyon bpd, 
pero den e ultimo añanan 
mustrando un deterioro mas 
fuerte, te yega na menos di 2 
miyon bpd e aña aki. Aunke 
tin cifra cu ta indica cu e pro- 
duccion lo ta un poco mas 
halto, 2.1 miyon bpd, e hecho 
cu Venezuela a yega na un 
acuerdo cu e otro socionan di 
OPEC pa corta produccion, 
pa Venezuela na 1.9 miyon 
bpd, ta un señal cu e pais a 
settle na loke ta mas o menos 
su maximo produccion den 
e periodo aki. Tin experto 
di e sector cu ta anticipa un 
caida ainda pa e aña aki di en- 
tre 200.000 pa 300.000 bpd, 
perdiendo 10 pa 15% di pro- 
duccion compara cu inicio 
di 2017, segun un reporte di 
Marketwatch mas tempran e 
aña aki. Si esaki bira realidad, 
anto e pais lo ta na solamente 
50% di e produccion den su 
miho epoca. 

E limitacion di produccion ta 
ocasiona un problema grandi, 
con pa cumpli cu tur cliente 
grandi pareu. Mientras cu 
China y Rusia ta exigi nan 
parti como pago pa presta- 
mo, e entreganan na Merca 
y India ta importante pa haya 
divisa pa e pais. Pa por cumpli 
cu Rusia y China, y no com- 
pletamente tampoco, PDVSA 
a limita entrega na Merca, 
tambe pa su propio filial 


Citgo. Envio pa Merca cu ta- 
bata na nivel total di 750.000 
bpd, lo a cay recientemente 
te 500.000 bpd. Citgo lo ta 
ricibiendo aproximadamente 
170.000 bpd, mientras su re- 
finerianan ta consumi como 
760.000 bpd. Citgo ta cump- 
rando un gran parti di su ma- 
teria prima na Merca mes, en 
vista di e situacion di PDVSA. 
Otro cliente grandi di Ven- 
ezuela ta India, cu tambe 
ta ricibiendo menos crudo 
directo di Venezuela, pero 
ta ricibi crudo Venezolano 
cumpra for di Rosneft y e 
empresa Chines CNPC, cu 
ta bende cu India loke nan 
ricibi di PDVSA como pago 
pa prestamo. 

Intento pa yega na capital 

E intentonan di PDVSA pa 
tene cabes riba awa cu adkisi- 
cion di capital exterior por a 
yuda temporalmente, sin em- 
bargo e capacidad di paga e 
debenan, cu e deterioro pro- 
ductivo continuando, a bira 
un problema awor. Un di e 
maneranan cu a purba imple- 
menta tabata e benta di Cit- 
go Petroleum Corporation, 
propietario di varios refmeria 
y un red di distribucion di 
miles di stacion di combusti- 
bel. E benta, cu mester a trece 
un alivio pa PDVSA di entre 
8 pa 10 biyon dollar no a con- 
cretisa, pa motibo di claim cu 


empresanan manera Conoco 
Phillips a entama di antema- 
no riba e eventual placa di 
benta, como compensacion 
pa nacionalisacion di nan 
propiedad na Venezuela, cu e 
regimen Chavista no a paga. 
Despues a cuminsa e siguien- 
te intento, cu tabata pa laga 
Citgo acumula debe, mien- 
tras e prestamonan tabata 
bay pa PDVSA, y gobierno di 
Venezuela den forma di divi- 
dendo. 


Asina a uza e compania aki 
y su empresa holding, Citgo 
Holding LLC, pa empeña 
50,1% di e accionnan como 
garantia pa prestamonan di 
bono. Mas reciente, a usa 
e otro parti di e accionnan, 
49,9% como garantia pa un 
prestamo di US$ 1.5 biyon 
di e empresa Ruso Rosneft 
na 2016. Na april di e aña aki 
a bin otro convenio cu Ros- 
neft, di pre pago pa crudo di 1 
biyon dollar. Esaki a aumenta 
mas ainda e presion di entre- 
ga di crudo na e partner Ruso, 
banda di e obligacionnan 
grandi cu tin pa entrega di 
crudo na China, como pago 
pa prestamonan grandi haci 
den e ultimo añanan, di cual 
tin mas di 40 biyon dollar 
pendiente. 

Di parti di e Chinesnan tin 
cierto reserva creciendo to- 
cante e capacidad di PDVSA 
y gobierno Venezolano pa 
cumpli cu nan compromiso- 
nan, si no bin un cambio den 
e situacion di produccion. 
Recientemente, PetroChina 
Americas a recomenda su 
filial Mericano pa no aproba 
prestamo mas pa PDVSA, 
despues di e sancionnan apli- 
ca pa gobierno di Merca. 

Continuacion riba Pagina 1 7 

Venezuela cayendo 
hunto cu PDVSA 



Continuacion de Paginaló 

Den ultimo añanan e empre- 
sa Chines a sirbi di interme- 
diario pa pasa como 45 biyon 
dollar den prestamo pa Ven- 
ezuela. E ultimo prestamo di 
PetroChina ta di luna di no- 
vember aña pasa, unda PD- 
VSA a ricibi 2,2 biyon dollar 
a cambio di entrega di crudo. 
Situacion pa Citgo na Merca 
E uso extenso di Citgo na 
Merca como fuente di en- 
trada pa PDVSA/gobierno 
Venezolano y principalmente 
e uzo di su activonan como 
garantia pa prestamo a reduci 
substancialmente e espacio 
fmanciero pa e compania 
mes opera. Recientemente 
tabatin informe cu diferente 
proveedor di crudo na Citgo, 
pa opera su refmerianan na 
Merca, no ta dispuesto mas pa 
soporta retraso den pago y ta 
exigi awor paga di antemano 
pa nan entreganan. E necesi- 
dad di Citgo pa cumpra cru- 
do na Merca mes a bira mas 
urgente, pasobra e produc- 
cion limita, mas e entreganan 
di crudo na China y Rusia, 
no ta laga espacio pa abastece 
e filial Mericano manera an- 
tes. De paso e produccion ac- 
tual no ta suficiente tampoco 
pa mantene e produccion na 
Venezuela mes di producto 
refma, y ta ilustra e camisa de 
once varas den cual e compa- 
nia ta atrapa actualmente. Pa 
corona obra, e compromiso 
di entrega producto acaba 
manera diesel y gasolin na e 
dos partnernan aki, tampoco 
PDVSA por cumpli pa falta di 
capacidad di refmacion. 

Cu e restriccionnan imponi 
pa e sancionnan Mericano, 
y e necesidad pa Citgo wanta 
loke tin ainda di ganashi pa 
por opera na Merca mes, e 
fluho di divisa pa e empresa 
madre y pa gobierno Vene- 
zolano tambe ta birando me- 
nos, cu consecuencia tambe 
pa e situacion fmanciero di e 
pais. 

Venezuela y OPEC 

No ta nada straño cu den e in- 
tentonan reciente di e organ- 
isacion mundial di pais pro- 
ductor di petroleo, OPEC, pa 
controla y reduci produccion 
di su socionan y otro pais 
manera Rusia, pa mehora 
prijs di mercado mundial, 
Venezuela ta hunga un pa- 
pel prominente. Esey sigur 
pa sirbi su mes interesnan, 
di haya mas entrada na divisa 
for di un miho prijs di crudo. 
E reduccion di produccion a 


keda parcialmente frustra pa 
e aumento di produccion di 
crudo na Merca y Canada, y 
tambe pa e incumplimento 
di e miembronan di OPEC 
mes. Contal cu e prijs di cru- 
do, na e momento aki alred- 
edor di US$ 50 riba mercado 
Mericano, no ta loke tabata 
purba logra cu e reduccion 
di produccion. Por lo tanto 
e beneficionan pa PDVSA y 
caha di gobierno ta menos 
cu loke a spera. Mientras cu 
continuacion di e limitacion 
di produccion ta inminente, 
ta keda den duda si esey ta 
trece beneficio substancial pa 
Venezuela, cu ta parce ade- 
mas di keda colga den e prob- 
lemanan pa mantene produc- 
cion. 

E aliado mas confiabel den 
tur esaki pa Venezuela ta 
gobierno di Rusia, tambe 
atraves di e empresa Rosneft. 
Ayudo no ta solamente den 
forma di e prestamonan ricibi 
te awor, pero tambe e compa- 
nia tin plannan avansa pa au- 
menta nan inversionnan den 
exploracion y procesamento 
di petroleo. Asina tin acuerdo 
pa intensifica inversion den 
mas produccion den e Faha 
di Orinoco, y tambe den ca- 
pacidad di mehorado, unda a 
inverti 500 miyon dollar den 
e mehorado Petromonagas. 
Mientras cu China a tuma 
un posicion mas reserva pa 
cu Venezuela, loke ta refleha 
den menos intencion di haci 
compromiso a largo plaso, 
ta parce cu Rusia, y Rosneft, 
ta posiciona nan mes pa crea 
interesnan grandi strategico 
den e sector energetico di 
Venezuela. 

Situacion Citgo Aruba 

E situacion precario di tanto 
e PDVSA, y Citgo na Merca, 
ta haci necesario pa tira un 
bista serio riba e proyecto di 
rehabilitacion di e refineria 
di Aruba. En principio e au- 
mento di capacidad di me- 
horacion di crudo, algo vital 
pa PDVSA por aumenta su 
benta di crudo, lo ta mas cu 
bonbini den e situacion ac- 
tual. Sin embargo, fmancia- 
mento di e proyecto den su 
totalidad ta algo cu no a haya 
claridad ainda. Fuentenan 
gubernamental na Aruba a 
anuncia e adkisicion di un 
bridge loan pa por inicia, 
pero no a specifica nada mas. 
Un prestamo inicial asina lo 
no ta suficiente y es mas, e 
pregunta ta surgi pakico gasta 
e prestamo inicial, si no tin 
claridad riba e parti grandi cu 


mester pa rehabilita e planta. 
Ademas no tin claridad ai- 
nda riba e suministro di gas 
natural pa e planta opera for 
di Venezuela, otro inversion 
grandi cu mester tuma luga 
ainda. E peligro grandi ta cu 
den e futuro inmediato e pro- 
duccion di crudo na Venezu- 
ela no ta aumenta, creando 
e problema di suministro di 
crudo pa e planta mehorado 
na Aruba por opera. 

Fuera di esaki tin di tene 
cuenta cu e situacion politico 
na Venezuela, unda oposicion 
cu tin un mayoria di pueblo 
nan tras, no lo ta pro pa in- 
version den upgrader den ex- 
terior, mientras cu e plannan 
pa aumenta capacidad di me- 
hora crudo den e pais, ta bay 
cumpli binti aña perdi bao di 
e regimen socialista. Aumen- 
ta produccion substancial- 
mente ta rekeri hopi mas cu 
e aproximadamente 90.000 
bari pa dia di crudo mehora 
cu e planta na Aruba lo por 
aporta. Sin embargo, tin otro 


parti di e compleho na San 
Nicolas cu ta di interes Vene- 
zolano, y esey ta e capacidad 
pa almacena crudo na Aruba, 
pa despues haci e envionan di 
distancia largo for di aki. 

Atrobe Aruba lo ta depende 
di decisionnan strategico cu 
ta tuma luga na otro pais. Ta 
di spera cu den e traspaso di 
gobierno na Aruba lo por bin 
mas claridad riba e continu- 
acion di e proyecto aki. Final- 
mente, ta dificil pa imagina cu 
e situacion na Venezuela lo no 
sigui den e rumbo negativo di 
e momento aki. E golpinan ta 
parce di ta bin di tur banda y 
ta reforsa efecto di otro. En- 
tre recurso pa mantene y au- 
menta produccion, placa pa 


duna gobierno pa gasta den 
e fiesta Chavista di desperdi- 
cio, cubri e necesidadnan di 
importacion basico di e po- 
blacion, cu ta creciendo dia 
pa dia pa motibo di paralisa- 
cion den produccion inter- 
no, y pago riba prestamonan 
haci caba, simplemente no 
por cumpli cu tur. Un po- 
sibel default riba e bononan 
cu ta madura fin di e luna di 
october aki y tempran den 
november, di total como 3.5 
biyon dollar, por ta preludio 
pa mas crisis na e pais bisiña. 
Den caso di default, e tene- 
donan di bono por bay haci 
uzo di nan derecho di tuma 
e accionnan mayoritario di 
Citgo, creando un panorama 
ainda mas complica. 



OÉ 


< 

U 

< 


Palfciaweg 100, San Nfcolas, 

Tel 5482ZG1 P P.O.fiox 663, KVK S68 

Bfnnen de Raad van Toezicht van de S.A.B.A, is er een benoeming 
beschlkbaar voor een: Toezichthouder 

De Stkhting Algemene Bejaardenzorg Aruba (hierna de Stichting.) heeft 
als doel aan bejaarden, al of niet in gezfnsverband verblijvend, 
huisvesting en verzorging r eventueel verpleging, te verschaffen, met het 
oogmerk de voorwaarden te scheppen welke nodlg zijn voorhet beleven 
van een met de leeftijd der bejaarden overeenkomendezinvolle 
levensperiode en voortsal hetgeen met een en ander rechtstreeksof 
zijdelings verband houdt of daartoe bevorderlijk kan zijn. 

De Stichting kental&organen een Directie en een Raad vanToezicht [de 
Raad) welke laatstetottaak heefttoezicht te houden op het beleid van 
de Direaie en op de algemene gang van zaken In de Stichting. De Raad 
staaf al dan niet op eigen Initlatlef, de Directie met raad bij. 

De Raad bestaat uit ten hoogste zeven leden die meerderjarige personen 
en ingezetenen van Aruba zijn, Per l januari 2018 ontstaat bij de Raad 
een vacature vooreen fid. Om deze reden roeptde Raad gegadigden op 
voor het lidmaatschap van de Raad vanToezicht. 

Kandidaten dienen te beantwoorden aan het pmflel voor een lld dat ten 
minste de volgende aspecten bevat: 

* affiniteit met de doelstelling en zorgfu-nctie van de Stichting; 

* a igemene bestu url ijke kwaliteite n e n erva rt ng: 

- een juist evenwicht in hetrokkenheid en bestuurlijke afstand; 

■ het vermpgen en de attitude om de Directie met raad en als klankbord 
terzijde te staan; 

* het vermogen om het beleid van de Stichting en het functioneren van de 
Dlrectiete toetsen; 

* fntegritelt, verantwoordefijkhefdsgevoel en een onafhankelljke opstelllng; 

* fnzicht !n de eisen die kwaliteit, doeimatigheid en continuTtelt aan een 
organisatie als de Stichting stelien; 

* het vermogen om zich op hoofdlijnen een oordeel te vormen over door 
de Directie voorgelegde aangelegenheden; 

* vold oende besch ikbaa rheid. 

Aan het lidmaatschap van de Raad is geen vergoeding verbonden. 

Gegadfgden dienen vóór 1 november 2017, hun sollicitatfe, onder 
bijvoeging van een CV, te richten aan de Voorzitter van de Raad van 
ToezfchtSABA, de heer J.R. Tchong, p/a Postbus6S3, Qranjestad. 

Of vis email: vz rvt@sabaruba.org. 

The Strongest Man of Aruba e weekend aki 



ORANJESTAD - E segun- 
do edicion di the Stron- 
gest Man of Aruba ta tu- 
mando luga e weekend aki 
na MooMba Beach. 

E evento aki a cuminsa des- 
de 5 di october y lo termina 
diadomingo8 di october. 


Entre otro lo tin categoria di 
Clean&Jerk, Truckpulling, 
Deadlift, Yoke Carry pa asina 
na fmal por determina kende 
nan ta e ganadonan. Catego- 
rianan lo tin un maximo di 
10 participante y tanto hende 
muhe como hende homber 
por participa. 


MooMba lo ta prepara pa 
ricibi tur fanatico y atletanan 
pa bin apoya nan participante 
faborito. 


Tambe lo tin entretenimento 
pa mucha manera Dino Jump 
y lo tin oportunidad pa pinta 
cara. 


Tambe lo tin bon entreteni- 
mento cu musica live y DJ pa 
tur presente. 



Futbolista Corsou 
gara cu droga 



SCHIPHOL - E futbolis- 
ta Ashar Bernardus di se- 
leccion di Corsou a wordo 
detene na aeropuerto Hu- 
landes Schiphol pa moti- 
bo di droga den su maleta. 


E cantidad no ta conoci. E1 a 
pone aparentemente tambe e 
maleta riba e garoshi di e di- 
rigente di e club. Husticia a 
laga e resto di e seleccion di 
Corsou sigui nan rumbo pa 
Qatar despues di haci un in- 
vestigacion profundo. 


Paralympic Walk den cuadro 
di Challenge Aruba 



ORANJESTAD - Manera nos anuncia e evento grandi di triatlon Challenge Aru- 
ba lo conoce su di dos edicion riba diadomingo 22 di october. Awor tambe ta con- 
oci cu riba e diasabra prome esta october 11, nan lo host e Paralympic RunWalk. 


Esaki ta presenta a Aruba Aloe hunto cu Cool FM. Start cu fmal ta na e evento di Chal- 
lenge Aruba Sport Expo cual ta riba e parkeerplaats di hotel Hyatt na Palm Beach. E dis- 
tancia ta 5 kilometer. Tambe lo entrega un cheque di 5000 florin como donacion pa Aruba 
Paralympic Committee pa asina sostene e fundacion y nan accionnan. Tur hende por par- 
ticipa y tin premionan tambe entre otro un ticket pa bula New York. Registracion ta na 
Ibisa of Aruba Aloe nan oficina na Hato of online por haya e link riba e Facebookpage di 
Challenge Aruba. 

DOUBLEo 


■ Advcnced seol/ 
loble Reservntion 


* Fully Áir Condilfoned 

• 32 HOTV widescreens 
6 Ginnt Streens 


FtATUdÉD FVENTS (* 

ALL 5EASON LONG* 

T R 0 P ICAN A 

ARUBA RESORT & CASINO 


TfiOP ADVANTAGE' 


MlkI k agc 1S 1d play. Pkiy iKpt:isilily. 
‘MWw.gainbp'f i fdnoi-y mfius. arg* 


J.E. IRAUSQUIN BLVD. 248, ARUBA, DUTCH CARIBBEAN | TROPARUBA.COM | (297) 527-9160 [ LOCATED ATTHETRORKANA ARUBA RESORT& CASINO 


Pelotero Jiandino 
Tromp a sali pa 
Venezuela 


ORANJESTAD 
Recientemente e pelotero 
Arubano Jiandido Tromp 
a sali rumbo pa Venezuela 
pa asina bay reforsa e 
ekipo di Navegantes del 
Magallanes na Valencia. 

E lo join e team durante e 


campeonato 2017-2018 di e 
Liga Venezolana di Beisbol 
Profesional, cual lo inicia dia 
10 di october binidero. 

Pelotero Tromp tawata tin 
un tremendo temporada cu 
e ekipo di Reading Fightin 
Phils. 



Potretnan pa e kalender di aña 2018 di Brazil Taekwondo 

Stichting a wordo selecta 


ORANJESTAD 
Recientemente e directiva 
Brazil Taekwondo 

Stichting a reuni na 
Centro di Bario Brazil 
pa habri e 3 envelopnan 
cu e votonan aden di e 3 
Grand Masternan: Marilu 
de Veer, Chaco Cornelio y 
Eric Barry. 

Miriam Koolman tabata 
presente di parti prensa 
pa asina ta testigo di full e 
proceso, for di habrimento di 
envelop te na forma y hinca 
e calender di 2018 den otro. 
Josefa Willems ta e tesorera di 
Brazil Taekwondo Stichting y 
e tin varios aña caba ta bin cu 
bon ideanan pa e potretnan 
den e luna di aña. Semper 
ta vota dilanti tur hende 
presente pa e potretnan bay 
den e luna cu e ta coresponde. 
Miriam Koolman a keda 
impresiona cu e bunita 
potretnan cu a wordo saca y 
18 so por bay den e kalender 
2018. 

Alberto Klabér a bin cu varios 
escenario cu e potretnan, 
pero ta 18 so por bay aden y 



tur otro potret lo keda afo, 
esaki ta pasa tur aña. 

Tin hopi potret bunita y 
bon saca cu no ta bay den e 
kalender. Tur aña ta bishita 
diferente luga pa saca potret 
pa no tin potret cu por 
ripiti den e kalender. 

Awor cu e 18 potretnan a 
haya nan luga den e kalender, 
lo hiba esaki pa Mauro Jones 
pa e por layout e kalender pa 
asina hiba esaki pa un luga di 
imprenta aki na Aruba. Nos 
ta spera cu e luna di october 
e kalender di 2018 lo bay ta 
ariba mercado. 

Chauffeur a pasa luz cora y dal den dos otro auto 


ORANJESTAD - Diabierna atardi a sosode 
un accident basta fuerte na e crusada na Sa- 
sakiweg pa bay Bubali. E chauffeur den un 
yaris a pasa luz pa bay nort y a dal den un 
ford edge, pa despues dal den un volkswa- 
gen. 

E impacto tabata fuerte y a laga dos persona 
herida. Paramedico di ambulance a atende cu e 
heridonan. Daño material na e autonan tabata 
considerabel. 




_iOwé 

ImSa 




Accidente fuerte na 
Shiribana 


ORANJESTAD - Na altura di Rococo Plaza a sosode 
un accidente di auto y cu tabata basta fuerte. 

Ora e chauffeur di un auto marca supra a bay haci maniobra 
riba caminda, el a perde control y dal den un pickup basta 
duro. E pickup a bay dal den un truck di cuminda staciona. 
E chauffeur di e supra a resulta herida y e no tabata tin docu- 
mento di su auto. Polis a tuma e vehiculo den beslag. Para- 
medico di ambulance tabata presente pa atende cu e victima. 

CAft ta conta riba cu loke gobierno ta bisa ta berdad 


Continuacion di Pagina 3 

E1 a declara cu e ministro a 
mustra riba diferente medida 
cu ta tumando y lo tuma ai- 
nda den resto di aña pa yega 
na e entradanan di diferente 
tipo di belasting, cu te cu e 
reportahe pa mita di aña ta 
kedando atras compara cu 
presupuesto. 

E no por a detaya mas encu- 
anto e tipo di medidanan cu 
por ta na caminda, segun su 
declaracion. Riba pregunta di 
prensa encuanto e entradan- 
an cu lo ta kedando atras pa- 
sobra e inversionnan den e 
refineria cu lo a genera e en- 
tradanan ey no a tuma luga, 
mientras nos ta na luna 10 di 
aña caba, el a declara cu el a 
haya e siguransa di e ministro 
saliente cu e medidanan den 
cuadro di ‘compliance’ cu 
lo ser tuma lo garantisa cu e 
entradanan (y e gastonan) ta 
coresponde cu loke tin den 
presupuesto. 

Mirando cierto skepticismo 
pa cu esaki entre miembro- 
nan di prensa, el a declara cu 
ta wardando riba e raportahe 
di e di tres kwartaal di aña. Si 
den esaki ta mira cu e entrada 
y gastonan ta duna motibo pa 
preocupacion, anto lo mester 
bin recomendacion pa tuma 
paso pa coregi esaki ainda. 
(*) 

Tambe tabatin pregunta di 
prensa encuanto e comentar- 
io di lider di partido MEP, cu 
a bisa cu nan ta comprende 
cu CAft no ta dispone di tur 
informacion y por lo tanto 
lo ta importante pa haci un 
analisis mas completo di 
henter e sector colectivo, 
eventualmente cu ayudo di 
Hulanda, Gradus a contesta 
cu na su opinion CAft tin tur 
informacion cu nan mester 
pa traha cune. Sin embargo, 
ora a mustre cu CAft mes a 
comenta tocante varios jaar- 
rekening di entidadnan di 
sector colectivo cu nan no 
a logra haya, mientras cu 
ta obligacion legal di gobi- 
erno pa percura cu nan tin 
tur esakinan, el a contesta 
cu en berdad esey ta e caso, 
cu nan no a haya tur ainda, y 
cu a discuti esaki cu e min- 
istro tambe y cu e tin pleno 
confiansa cu nan lo dispone 
dentro di poco di tur e docu- 
mentonan aki. En todo caso, 
segun su opinion e no mira 
un necesidad urgente pa un 
analisis mas amplio di e sec- 
tor colectivo. 

Benta di FMSA 

Un punto interesante den e 


rueda di prensa tabata e benta 
di e compania cu ta trece y 
distribui combustibel na Aru- 
ba, conoci como FMSA, cu a 
bira propiedad di Refmeria di 
Aruba NY y ta proyecta pa 
keda bendi e aña aki. 

E placa di e benta - 40 miyon 
florin - lo ser pasa completa- 
mente pa Pais Aruba, igual- 
mente e suma di 27 miyon 
florin cu RdA NV lo haya 


den e cuadro di e settlement 
cu Valero. Presidente di CAft 
a confirma cu esaki a keda 
sigura na nan di banda di e 
ministro di Financia, cu RdA 
NV lo pasa e suma completo 
aki e aña aki ainda pa gobi- 
erno, di manera cu lo no tin 
problema cu presupuesto. 

Riba e pregunta di prensa ta 
cu ken nan a o lo bende anto, 
el a declara cu esey e no a haya 


di tende, tampoco si berdade- 
ramente e benta ta tuma luga, 
pero cu en todo caso e placa 
lo yega si na caha di gobierno. 

E pregunta lo mester ta awor 
na e ministro saliente, ta con 
RdA NV tin suficiente cash- 
flow pa duna gobierno e 
suma grandi di antemano, sin 
cu e benta ta tuma luga? Cu 
tin un benta, anto ta intere- 
sante pa haya sa ken ta bira e 


doño nobo di e empresa aki. 
(*) Nota di redaccion: rap- 
port di gobierno encuanto e 
di tres kwartaal di 2017 mes- 
ter ta entrega pa mas tarda 
mita di november na CAft. 

Dos siman despues nan mes- 
ter tin nan comentario riba 
esaki cla, es decir pa fin di no- 
vember.) Si na e momento ey 
no mas por bay tuma medida, 
ta parce hopi laat. 


Piscadonan atrobe victima 
di ley di medio ambiente 

Piscadonan ta uni pa pidi coreccion di e ley. 


FundacSon Centro di 
Pesca Hadicurari tin 
tarea di sali na vanguar- 
dia pa bienestar di 
piscado y ta trece 
dilanti loke piscadonan 
ta expresa. 

Recientemente gobier- 
no a publica e ley AB. 
2017 48 cu ta contene 
un lista di especie 
proteha. Vartos especie 
riba e lista ta afecta 
piscadonan negativa- 
mente- 

A scohe apunta e lista 
conforme art. 4 di 
Natuurbescher- 


mingsverordening AB. 
1995 no.2. Denartikel 
6, lid 1 di AB 1995 no.2 ( 
ta prohibi"te doden, 
verwonden een dier 
dat behoort tot een 
soort, aangewezen 
krachtensart.4" 

Dus conformee lista, 
no por pisca eespe- 
cienan ey mas y si bo 
pega uno na tiña, 
tambe bo ta kibrando 
ley.Tuma nota cusi bo 
mateletambe bo ta 
contra ley, ironico ta, cu 
bo porimporta nansi, 
pero no matanan, pues 
restaurantnanturpor 
importay cumpra kreft 


bibo, pero na momento 
cu mata esakinan, ta 
contra ley. 

Gobierno a usa como 
argumento, por 
ehempe! kreft ta 
nombra den SPAW 
protocol tabel ItL Pero 
SPAW tabel !!l ta urgi 
regutacion, pero no 
prohibicion, dus den 
nos opinion eta 
desproporcional y 
inhusto contra piscado. 
Protocol di SPAW ta urgi 
tambezonificacion, 
concientisacion y traha 
hunto cu grupo di 
interes [stakehoider), 


loke no ta e caso aki. No 
tabatatinestudio 
debido na Aruba. No a 
tuma consehonan di 
LWySCPHdeneley, 
pa no afecta pisca- 
donan negativamente. 
Tambe si e ley (otro 
especie no marino, 
manera pegapega, 
shoco y cadushl tambe 
ta kom voor) ta vigente, 
con lo por tin rosamen- 
to di tereno tumando 
lugar ainda? 


Invitacion 


Reunion Urgente 

Diamars 10 di october 2017 
7:30 pm, 

na Piedra Plat Entertainment Center 


Directiva difunda- 
cion centro di pesca 
a haci intentodi sinta 
na mesa cu gobierno 
pa purba convence 
pa hala coregi e fayo 


cu io afecta piscado 
su tradicion y ofishi. 
Directiva a tuma 
inictativa pa yama 
piscadonan hunto pa 
splka e ley, splica e 


lucha hiba y lo 
palabra e siguiente 
pasonan, Prome 
proposicion ta pa 
colecta ftrma contra 
e ley y na e reunton 


losigui defini e 
siguiente accionnan 
si gobierno no duna 
oido. 



Union ta haci forsa 


HADICURARI 

Centro di pesca 

Andin Bikker (POR): 

‘Eman y Bermudez ta purba cu makeup pinta e situacion financiero miho’ 



ORANJESTAD - Andin 
Bikker ta di opinion cu 
ministernan Eman y Ber- 
mudez ta usa mas makeup 
cu den beauty salon, pa 
nan purba tapa e realidad 
financiero pesimo di nos 
pais. 

E dos ministernan a mustra 
cu nan ta hopi contento cu e 
ultimo rapport di CFT, y riba 
dje ta mal interpreta e rap- 
port. Nan ta lubida Aruba a 
ser poni bou di supervision 
fmanciero di CFT a base di 
e mal maneho fmanciero 
di e propio minister Eman, 
despues cu na 2014 Reino 
Hulandes no kier a duna per- 
miso pa firma presupuesto fi- 
nanciero 2014, cual a resulta 
den un welga di Ensure di 
minister Eman. 

En conexion cu e debe grandi 
aki pais Aruba ta bay tarda, 
si nada no tuma luga, un av- 
erahe di 27 aña pa re paga e 
debe. Den apenas cuater aña 
Sr. Eman, pa su falta di vi- 


sion, a hinca Aruba den e 
debe aki. Fuera di esey Aruba 
ta pagando como 230 miyon 
na servicio di debe di interes, 
cual no ta disponibel pa hinca 
den Aruba su economia. 

Pues e realidad ta cu Aruba ta 
den un situacion fmanciero 
precario, p’esey ta haya cu 
minister Bermudez y minis- 
ter Eman ta purba cu makeup 
pinta e situacion fmanciero 
miho di loke e ta. 
Practicamente ful e presu- 
puesto 2017 su fundeshi ta 
basa riba e refmeria, riba 
reapertura y riba benta di 
parti di dje, etc. etc. Awor ya 
caba nos ta bayendo pa mita 
di September y 67 miyon lo 
no a drenta caha di pais Aruba 
ainda. 

Andin ta di opinion cu e debe 
pa fin di e aña aki lo reduci 
un tiki via un truco tecnico 
fmanciero: e gobierno aki a 
fia placa na cuminsamento di 
aña na interes reduci, pa awor 
aki bay refmancia un segunda 
tanda di debe na fmal di e 


aña aki, tecnicamente e debe 
nacional ta bay baha un tiki, 
pero hecho ta cu e debe na- 


cional ta na 86% di GDP. 

Pa un economia manera Aru- 
ba e porcentahe di debe mes- 


ter ta rond di 40% di GDP y 
di Aruba pues ta na 86%: si 
e debe nacional via e triki fi- 
nanciero aki baha pa fin di e 
aña aki un tiki, e lo baha den 
porcentahe kisas te cu 82% pa 
80% di GDP, dus leu di e 40% 
di GDR Pues asina mes Aru- 
ba lo keda na dobel di loke ta 
recomendabel pa economia 
manera Aruba. Ademas no 
mester lubida cu e isla aki ta 
balansa riba 1 pilar econom- 
ico so. 

Andin Bikker ta haya cu ta 
hopi iresponsabel di un min- 
ister di financia gradua den 
fiscaal y minister Mike Eman 
gradua den notarieel recht, 
pues personanan cu mester sa 
miho, ta purba bende pueblo 
un 6 pa un 9. Basicamente 
nan kier purba mustra cu cos 
ta alentador, pero e realidad 
amargo ta cu Aruba ta den 
debe y tambe e futuro gen- 
eracion ta den debe dor di e 
mal maneho financiero cu 
Mike Eman a hiba den su vi- 
sion fracasa. 


Jennifer Arends-Reyes (AVP): 


‘Aruba ta conoce indicadornan positivo y solido pa turismo’ 


ORANJESTAD - Segun sra. 
Jennifer Arends-Reyes kende 
recientemente a wordo reeligi 
pa di cuater aña consecutivo 
como presidente di comision di 
Turismo pa Parlamento di Aruba, 
nos turismo ta keda stabiel segun 
ultimo cifranan oficial. 

Den e prome kwartaal di 2017 
nos tourism receipts cu ta locual e 
turistanan ta laga den nos economia 
a subi cu 3,5% compara cu e prome 
kwartaal di 2016. Asina mes cu e 
stopover a baha cu 15% den e prome 
kwartaal e tourism receipts a aumenta 
cual ta un indicacion cu e turistanan 
cu ta yegando Aruba ta dispuesto pa 
gasta mas na Aruba. Tambe por bisa 


cu e RevPar (Revenue per available 
room) a aumenta cu 9,5% den e 
prome ocho lunan di aña y yega na 
207. 36 dollar averahe y e grado di 
ocupacion di cambernan tambe a 
aumenta pa yega na 84,7%. 

E daily room rate tambe a aumenta 
na 244.96 dollar pa anochi. Locual 
ta e ultimo cifranan oficial pa e 
luna di augustus 2017, nos por wak 
claramente un analisis di locual ta e 
esfuersonan colectivo di diferente 
entidad pa asina Aruba por mantene 
su pilar economico stabiel. Nos tur 
sa cu desde e mercado di Venezuela a 
baha drasticamente cu un 62,5% den 
e prome ocho lunanan di 2017, Aruba 
mester a hasi un shift den locual ta e 




mercadeo di Aruba y asina percura 
pa e mercado Norte Americano ta 
hopi mas fuerte. Tambe percura pa 
crea mas oportunidad pa turistanan 
cu tin e poder di compra yega Aruba 
door di atrae mas vuelonan for 
di destinacionnan strategico y cu 
avionnan mas grandi pa asina nos 
por aumenta e capacidad di asiento 
pa e vuelonan aki. Esaki tambe nos 
por a tuma nota di dje pa luna di 
augustus cu a pasa cu e trafico di 
Norte America a aumenta cu 10.1%, 
di 50, 193 stopover pa augustus 2016 
pa 55,284 pa augustus 2017. 

Pa Florida tin un aumento significante 
di yegada/arrivals pa Aruba di 36.2% 
cu tin un corelacion cu e servicio 


diario aereo di JetBlue for di Fort 
Lauderdale cu a cuminsa na januari 
2017. Den e prome ocho lunanan 
di 2017 e cantidad di stopover di 
Norte America a aumenta cu 8,9% 
di 439,628 den 2016 pa 478,696 den 
2017. Locual ta e turismo crucero 
tambe pa 2017 ta bayendo sumamente 
bon den e prome ocho lunanan cu ya 
a surpasa 500 mil bishitante y pa luna 
di augustus tin un aumento di 104,7% 
compara cu augustus 2016. Asina por 
bisa cu nos Turismo ta sigui carga 
nos economia grandemente y ta keda 
stabiel danki na e esfuerso colectivo 
di tur partner incluyendo gobierno 
di Aruba. Si compara e ingresonan di 
turismo na 2010 pa awor e la aumenta 
cu casi un biyon florin. 

MEP: 

‘Cada biaha cu MEP asumi g'obernacion for di 
AVP, ta haya e caha di g'obierno bashi bashi’ 


FONDONAN LAGA ATRAS NA 2009 

Placa di Plant Hotel 

250 miyon 

BBO di Valero 

280 miyon 

FDA 

190 miyon 

Ganashi di Banco Central 

10 miyon 

Entrada stabil di BBO 

200 miyon 

Cash 

40 miyon 

TOTAL 

970 miyon 


ORANJESTAD - Den e 
ultimo dianan aki por ex- 
perencia con e resultado 
di e eleccion ultimo a 
afecta seriamente e estado 
mental di varios di e po- 
liticonan di AVP. 

Riba e anochi di eleccion 
Mike Eman a conforma su 
mes y a declara cu AVP lo 
bay den oposicion, su dia 
siguiente e tabata instiga su 
bochincheronan contra MEP 
y durante e siguiente dianan e 
ta laga tres di su ministronan 
bay yora cerca Informador pa 
AVP y MEP traha hunto den 
un coalicion, pero na e me- 
sun momento nan tres ta las- 
tra MEP manera nan ta haya 
ta bon. Pues AVP a converti 
su mes den un partido cu a 
perde tur nocion di realidad y 
no sa mas unda pa bay. Awor 
den nan yoramento nan a 
bolbe bay den pasado y cum- 
insa papia di con e pais a ser 
goberna durante 2001, 2009 
y 2017, pero treciendo infor- 
macionnan manipulativo pa- 
dilanti pa sigui venena mente 
di pueblo. Ta p’esey MEP ta 
bolbe recorda nan riba e tres 
periodonan menciona: 


Caha di gobierno bashi na 
2001 

Na momento cu Gabinete 
Oduber a sinta na 2001, nos 
a haya un pais economica- 
mente y financieramente na 
werki sin placa den caha y 
caminda e debe laga atras pa 
AVP tabata 1.5 biyon florin. 
Alavez e gobierno di MEP 
a hereda un gran cantidad 
di debe di proyectonan fan- 
tasma pa paga, esta e Garan- 
tianan di SACE, Race Track, 
Radar, Fondo Desaroyo SN, 
Winston & Strawn, Radis- 
son Hotel, Bushiri Hotel, 
Trias, Fuentes, AZV, CSS cu 
den total ta suma na mas di 


880 miyon florin na debe. 
Sinembargo Gabinete Odu- 
ber no a sinta yora y a logra 
toch di paga e gran mayoria di 
e debenan aki durante 2001 
pa 2009. 

Fondonan laga atras pa 
MEP na 2009 

Na 2009 MEP a laga e pais 
stabiel y manehabel atras cu 
un debe di 2.2 biyon florin. 
Pues entre 2001 y 2009 e debe 
a crece cu 700 miyon florin. 
Alavez e gobierno di MEP a 
laga atras 970 miyon florin 
na placa di Plant N.V, BBO 
di Valero, BBO local, FDA 
y Ganashi di Banco Central. 
MEP a laga atras mas di 250 


proyecto completamente 
ehecuta (sin ningun proyecto 
fantasma!), entre nan casnan 
social, scolnan nobo, fac- 
ilidadnan deportivo, centro 
medico, wardanan di polis y 
casnan di anciano. Danki na 
henter e desaroyo positivo 
aki, gobierno di MEP a haya 
elogionan for di IMF, Fitch, 
Standard & Poor’s y di Go- 
bierno Hulandes. Aruba su 
Credit Rating na final di 2009 
tabata A-. 

Caha di gobierno bashi 
atrobe na 2017 

Na 2017 AVP un biaha mas ta 
laga e pais aki den un desaster 
atras, cu un crecemento eco- 
nomico negativo, un deficit 
den presupuesto 2018 di 195 
miyon florin y un caha di go- 
bierno bashi bashi. Durante 
2010-2017 nos debe nacional 
a ser redobla cu 2 biyon flo- 
rin te na 4.2 biyon y hunto cu 
e debenan di e proyectonan 
PPP nos pais ta horca cu mas 
di 6 biyon florin na debe y 
cual debe e futuro genera- 
cionnan tin cu paga den e 
proximo 27 añanan. Sinem- 
bargo, ricibiendo e entradan- 
an extra di e 970 miyon florin 


DEBENAN LAGA ATRAS NA 2001 

laga atras pa MEP y hunto cu 
e extra debe di 2 biyon florin, 
e gobierno di AVP NO a con- 
strui ningun cas social, a con- 
strui solamente un scol nobo, 
no a construi ningun facili- 
dad deportivo nobo, ningun 
cas pa anciano nobo, nin- 
gun centro medico y ningun 
warda di polis nobo. Fuera 
di esey e gobierno di AVP a 
wordo poni bao di curatela, 
a haya aanwijzing, KB y Caft 
riba su lomba y e credit rating 
a downgrade te na BBB-. 

Concluyendo, un y tur por 
mira e diferencia di gober- 
nacion entre MEP y AVP y 
claramente mester constata 
cu tur biaha ora MEP drenta 
gobierno, MEP ta haya e caha 
di gobierno bashi bashi, mes- 
ter ruim op de boel atrobe, 
drecha nos situacion fman- 
ciero y pa den e siguiente 
gobernacion, AVP bolbe hab- 
raca y masacra e pais aki. Has- 
ta cuando, mi pueblo! 



POR: 

‘Prioridad ta pa trece solucion pa 
retonan indica como prioridad den 

comunidad’ 


ORANJESTAD - Den me- 
dionan di comunicacion 
tin diferente informacion 
cu ta wordo treci dilanti 
pa loke ta reparticion di 
carteranan pa e proximo 
gobierno. Lider di POR 
Otmar Oduber a indica cu 
te ainda no a toca temanan 
pa loke ta trata carteranan 
na e momentonan aki. 

Tin prioridadnan si, y esaki- 
nan a wordo entrega den e 
documento cu a entrega na 
informador den cual a mustra 
cu nos prioridadnan ta loke a 
identifica for di comunidad 
di Aruba y den esaki bo tin e 
aspecto di insiguridad cu ta 
biba na Aruba, aspecto eco- 
nomico cu ta encera creacion 
di un revolucion economico 
y posibilidadnan nobo pa es- 
nan cu ta inverti na Aruba. 
Pero tambe pa percura cu nos 
mesun hendenan tin miho 


entrada a base di e costo di 
bida halto cu tin y trece solu- 
cion pa retonan di salubridad 
cu ta keda aspectonan impor- 
tante, sr. Oduber a splica. 

“Den e discusionnan ey un- 
abes cu sinta na mesa y wordo 
dicidi cua ta e base cu ta bay 
forma e proximo coalicion, te 
na e momento ey e discusi- 
onnan lo inicia a base di un 
programa pa goberna. Den 
e proceso aki lo pone e dife- 
rente programanan hunto pa 
traha un solo programa hunto 
(general) pa bay wordo ehe- 
cuta den e proximo 4 añanan. 
A base di esey e ora ey mester 
bay dicidi con e reparticion di 
carteranan lo bay ta.” 

Si wak con reparticion a 
bay den historia, semper e 
reparticion ora cu tabatin 
partidonan di 9 asiento cu 2 
asiento manera tabatin 9-1- 


1, tur a reparti a base di 5-2. 
Den e caso aki lo mester mira 
e ora si ta yama un partido 
adicional den e caso aki pa in- 
clui partido RED pa amplia e 
base y hacie uno mas amplio 
manera cu sr. Gobernador a 
pidi, e ora ey lo tin un sce- 
nario nobo cu mester wordo 
papia riba dje. 

Finalmente sr. Oduber a en- 
fatisa cu no a yega na e punto 
di discusion ainda pa loke ta 
e reparticion aki, y den e caso 
aki e ta keda na e partidonan 
cu ta bay forma gobierno pa 
bay wak con e prioridadnan 
den e programa ta y si mester 
amplia y yega na un coalicion 
di 3. Lo mester mira kende ta 
esnan cu ta asumi e respon- 
sabilidad conforme di e pro- 
grama y eynan lo reparti e 
carteranan conforme e prio- 
ridadnan di Aruba. 




















BJNpw 


DIASABRA 7 OCTOBER 


^IHENDE 


Graduacion na Universidad 

ORANJESTAD - Recien- 
temente a gradua di e Fa- 
cultad di Ley na Univer- 
sidad di Aruba, Giovanni 
Leonardo Jacobs. 

E1 a gradua defendiendo su 
tesis titula: De Arubaanse 
rechter oog-in-oog met het 
ontvoerde kind. 

Miembronan di e comision 
di examen a consisti di: mr. 
dr. VVR. Van Bogaert, Prof. 
de Groot (mr. Miranda Gie- 
len) y mr. M. Kock. 

Universidad di Aruba ta feli- 
cita sr. Jacobs cu su logro. 


Distinguished Visitors na Marriott 




ORANJESTAD - Pa e di 
13 ana consicutivo Joseph 
y Diane Towler di Indi- 
ana, Merka, ta bisitando 
Aruba. 

ATA a honra nan cu e certifi- 
cado Distinguised Visitors. E 
evento a tuma luga na Mar- 
riott Surf Club. Tambe tabata 
presente e General Manager 
esta Joop Bangma, Luzdary 
Patterson-Leest, Ryan Bare- 
ño y Jenny Boekhoudt. 




Goodwill Ambassador 
Daniela Escalona Collazo 



ORANJESTAD - Recientemente Daniela Escalona Collazo 
di Caracas, Venezuela a wordo honra como Goodwill Ambas- 
sador. Sra. Escalona Collazo ya caba tin 27 aña ta bin Aruba. 
Jasmine Maduro cu ta representa ATA a conduci e ceremonia 
na Costa Linda Resort. 


Goodwñl Ambassadors 
Paradise Villas 



ORANJESTAD - Recientemente Marouska Heyliger di 
ATA a honra Eugene and Joan Susi di Pittsburg, cu e Goodwill 
Ambassadors certificado. E pareha tin 20 aña biniendo Aruba 
consecutivo. E evento a tuma luga na Paradise Beach Villas. 
Famia Susi ta encanta e solo, santo blanco y cuminda. 

“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 

E ta hibami na awa trankil, 
Pa mi bolbe haña forsa”. 
Salmo: 23 



Cu inmenso dolor na nos 
curazon pero conforme cu 
boluntad di Dios, nos ta anuncia fayecimento di: 


Isabel Constancia - Helder 

miho conoci como “Betty” of “Tan Bechi”, 

viuda di Johannes Constancia 
Na nomber di su: 

Yiunan: 

Ludwina Constancia y Eitel Gregoria 

Jacqueline y Wendell Martina 

Raul Constancia 

Vilma y Erwin Margaretha 

Eddy Constancia 

nieto y nietanan: 

Pierre y Yenny Constancia, Xiovanne 
Constancia, Richaline Martina, Nayesca 
Obispo y Richinel Petrona, Cristiaan 
Constancia, Shayron Obispo y 
Gersmarie Martina, Dearly Constancia, Wencell 
Martina, Suhainy Martina, Indjomar Martina. 

bisanieto/bisanietanan: Lysien, Tara, Djarneedy, 
Melody, Giriantely, Gregorie, Alanis 

Rumanan: Vdo. Gabriel Helder y famia 

Cuña: Angelika Fransisca y famia 

Subrino y subrinanan 

Su bon bisiña: Annie Maduro, Katrien Bekker y 
yiunan 

Tur amigo, bisiña, conoci y staf y personal di San 
Pedro di Verona Paviljoen (SABA) 

Demas famia: Constancia, Helder, Gregoria, 
Martina, Margaretha, Perlaza, Obispo, Petrona, 
Middendorp, Franciscus, Fransisca, Peña, Thode, 
Werleman, Vivas, Kock, Torres, Hirschfeld, 
Alvarez-Cano, Obispa, Mejia, Croes, Kelly, 
Burleson, Davelaar, Van Cleef, Boekhoudt, 
Yarzagaray, Zimmerman, Ursulita, Tremes, 
Loopstok, Willems, Sainton, Dirksz, Luidens, 
Donata, van der Biezen, Tromp, Garcia, Wolff, 
Flemming, Eleonora, Gonzales, Bareño, Figaroa, 
Wever, Farro, Matos, Bouwman, Kelkboom 

Ta invita pa asisti na e acto di entiero cu ta tuma 
lugar diasabra 7 october 2017 di 2or pa 4’or di 
atardi na Misa Pro Cathedral San Francisco na 
Playa. 

Despues lo sali pa Santana Catolico situa den 
Caya Ernesto Petronia. 


Ki alegria, ora nan a bisa mi: 

“Ban cas di Señor!” 

I awor, ata mi aki para na bo porta Señor. 
Salmo 122 

Cu inmenso tristeza na nos curazon, pero 
confirme cu Dios Su boluntad, nos ta anuncia 
fayecimento cristianamente di : 



Ursulita Maduro 

Mihor conoci como “Cholita of Pe Ita” 

Na nomber di: 

Su subrinanan: Iris, Rosie y Marylou Maduro 
Manera su yiu : Jean Pierre Maduro, Gina Tromp 
yyiu 

Su sobre subrinonan : Mitchell, Christian, 
Moraima y Iraima 

Su rumanan : +Cornelis & +Marieta Maduro 
+ Frans + NellyMaduro 
+ Pancracia & +Felipe Franken 
+ Cerilio & Sonia Maduro 
Maria & +Juan Maduro 
+Elisa Maduro 
Eusebio & Imelda Maduro 
+Encarnacion Maduro & Tecla Wernet 

Demas famianan, subrino y subrinanan, 

Ihanan; sobre- subrino y subrinanan; comer y 
compernan; amigonan, bisiñanan y conocinan ta 
invita pa acto di entiero cu lo tuma luga diasabra 
7 october 2017 na Misa Inmaculada Concepcion. 
Di 9.00 pa 11.00 di mainta tin oportunidad pa 
condolencia y pa ll’or lo tin un response. 

Despues lo hiba “Cholita/Pe Ita” na su ultimo 
lugar di sosiego na Santana Catolico na Sta. Cruz. 


“No tene miedu, pasombra Mi ta 
ku bo; 

No desmayá, pasobra Mi ta bo 
Dios. 

Lo mi fortales ébo, si, lo Mi 
yudabo. 

Si, lo Mi sostenebo ku Mi man 
drechi di hustisia.” 

Isais 41:10 



Cu profundo tristesa nos ta 
anuncia fayecimento di : 


Beulah Souhaila 
Silvania 

Cariñosamente yama: Jula 

*16-12-1966 - f02-10-2017 


/ 




Na nomber di su : 

Yiunan: Geraint Isenia 

Denzel Isenia 

Yiu sin dolo: Dejanira Gonzalez 

Mayornan: f Emma Silvania y f Austin Olliviere 

Rumannan: Joyceline Silvania 

Fransisco (Chuple) Silvania y Agnes van der Vloet 
Angela Van Geel-Ollivierre I Rumannan 


Sobrino (a)nan: Sheldon y Lisandra Tromp-Maduro 
Sharlon Silvania y Kathleen Hunt 
Geneitha Silvania y Edson Louisa 
Rishairo yjullie Silvania-Van Varsseveld (NL) 

Felicia, Tishaina y Shemar Silvania (NL) 


Tio y tantanan: Antonino y Judith Silvania y famia 
Frida Silvania y famia 
Silveria Silvania y famia 
Leonita y Osbelio Antersijn-Silvania y famia 
Edlin Silvania y famia (NL) 


Primo(a) nan: Marjorie Noor y rumanan 
Ruth Silvania y rumanan 
Efrem Silvania y rumanan 
Orville Silvania y rumanan 
Michael Silvania y rumanan 
Cedine Silvania y rumanan 
Lisette Arrindell y rumanan 

Su miho amiganan y rumanan stima di Iglesia: Elsio 
Isenia, Sallie Hooker-Dambruck, Marylse (Liesje) 
Kerkeboom, Zenith Pardo, Margareth Wanga, Zahira 
Bentura, Jacqueline Prosper , Gemely Doran,Grace 
Zink, Rosalba Martinez, Islien Palm-Isenia. 

Tata di su yiunan: Byron Isenia 

Tur su rumanan di Iglesia adventista di shete dia: Fuik 
y Santa Rosa I asosashon Adventista Corsou y Mission 
Aruba. 


Demas famia nan: Silvania, Noor, Antersijn, Gonzalez, 
Olliviere, Farro, Emer, Tromp, Burgemeester,Isenia 
Si acaso nos lo por a lubida un famia, nos ta pidi nos 
humilde disculpa. 

Acto di entiero ta tuma lugar diasabra 7 di october 
2017 na Aurora Funeral Home di 2or pa 4or di atardi, 
despues nos lo hiba nos Jula stima na su ultimo luga 
sosiego na Santana Catolico (Pastoor Kraanwinkel) na 
Paradera. 

Adres pa condolencia: diabierne 6 di october di 7or pa 
9or di anochi na Aurora Funeral Home. 


Disculpa nos si den nos tristesa nos por a lubida 
un of otro famia. 


Nos ta pidi nos disculpa cu despues di entiero 
nos no por ricibi bishita di condolencia na cas. 


Lo tin un box disponibel pa un donacion pa Koningin 
Wilhelmina Fonds. 


Nos ta lamenta cu despues di entiero nos no por 
ricibi bishita di condolencia na cas. 


Paz na su restonan! 


Despues di entiero nos no por risibi bishita di 
condolencia na cas. 

Fax: 588-6698 
Dios ta nos refugio, 

E ta nos fortalesa, 

E1 a resulta un yudador 
den mester. 

Salmo 46:1 

Conforme cu boluntad 
di Dios, nos ta anuncia 
fayecimento di : 

Silvino Briesum 

Mihor conoci como “Chimbo” 

*05-01-1946 - f03-10-2017 

Na nomber di su: 

Yiunan : Jennifer Briesum 

Joan Sebastian Briesum 

Nieta: Xenia Hirschfeld 

Partner : Mimi Lampe 

Rumannan: Chido y Rita Briesum 
Ija y Joseph Wouters 
Marcia y Ronny Geerman 

Sobrino- y sobrinanan : 

Nathalie y Alex Croes -Wouters y famia 
Nashette y Shamir Croes-Wouters y famia 
Ludwig Geerman y Dennis Veldman 
Monica Bast y famia 
Pauline Briesum y famia 

Omo y Tantanan : 

Mario Fingal y famia 
Cornelia Biesum y famia 
Carmen Biesum y famia 

Primo- y primanan, amigo- y amiganan, 
conocirnan. 

Demas famia: Briesum, Wouters, 
Geerman, Lampe, Croes, Diaz, Kleijne, 
Veldman, Dirksz, Lopez, Vrolijk, Kock, 
Peterson, Maduro, Gomez, Engelhardt, 
Donata, Anthony, Genser, Bloem, de Mey, 
Fingal, Tromp, Habibe, Ruiz 

Ta invita pa acto di despedida cu lo tuma 
lugar na Aurora Funeral Home dialuna 9 
di oktober 2017 di 2’or pa 4’or di atardi. 
Cremacion lo tuma lugar despues den 
seno familiar. 

Disculpa nos si den nos tristesa nos por a 
lubida cualkier famia of conocir. 



Q AD PATRES 


I u ft (i r 


7h pzrtidpa kyedmento 


Van Rçnsseiaerslraat 2 
Tel 534-2299 - 7372299 
Family owjnfd and operated 
Sirtce 1997 


Laga tur locual cu ta sperami ta bunita 

Laga tur locual cu mi ta encontra na caminda ta bunita 

Laga tur locual cu ta rondonami ta bunita 

Laga tur locual mi ta laga atras keda bunita 

Y laga esaki nan termina den tur buniteza 

Cu inmenso dolor na nos curason, nos ta anuncia 
fayecimento di: 



Alida A. Stamper 

Cariñosamente yama: “Mama” 

* 13/10/1958 105/10/2017 

Acto di entiero lo wordo anuncia despues 

Staff y personal di Ad Patres funeral home ta extende 
nos mas sincero condolencia na famia di e fayecida. 
Condolencia por wordomanda riba nos website: 
www.adpatres.webs.com 


r| AD PATRES 

Ta particips fayedmento 


“Señor ta mi wardador, 
mi n’tin falta di nada; 

Den cunucu di yerba berde, 

E ta ponemi sosega. 

E ta hibami na awa tranquil, 
pa mi bolbe hanja forsa. 

Salmo 23:1,2,3. 

Cu inmenso dolor na nos curason. 
nos ta anuncia cu a bai sosega den 
brasanan di Señor: 


Va n Rgftttfóeratmt 2 
Tfil 534-2299 ^ 7372299 
Family owned and operatñd 
Siñce 1997 


r ^ 

Mario José Bergen 

Cariñosamente yama: “Joy Bergen” 

* 30 Oktober 1939 f 05 Oktober 2017 

Acto di entiero ta tuma lugar Diahuebs 12 Oktober 
2017 pa 4or di atardi na Misa Santa Teresita na San 
Nicolas y despues saliendo pa Santana Catolico na San 
Nicolas. Mi Casa, nos Tata, Opa, Opache stima lo ta 
reposa for di 2or di atardi na Misa. 

Adres pa condolencia: 

Ad Patres Funeral Home 

Dialuna 09 Oktober 2017 for di 7:00 pm pa 9:00 pm 

Staff y personal di Ad Patres funeral home ta extende 
nos mas sincero condolencia na famia di e fayecido. 
Condolencia por wordomanda riba nos website: 
www.adpatres.webs.com 


Bi 


Tel: 5835400 


DENUNCIA MALTRAT0 






HENDE MIIHER 

Ta partiápa fayecimano ' 


“ For everything there is a season, a 
time to be 

Born and a time to die. He hath 
made everything 

Beautiful in its time.” Ecclesiastes 3 

With deep sorrow we announce the 
passing away of: 



Ina M. Lake 

Sunrise: January 27, 1953 Aruba 
Sunset: October 4th, 2017 Colombia 

Left to mourn are her 

Mother: Augusta Lake “Nana” 

Children: Gregory Lake “Wawi” 

Anthony Lake “Tonti” 
Igmara Lake “Nelly” 

Sister: June Lake 

Brothers: Franklin Radjouki 

Eduardo Radjouki 


Grandchildren: 

Analsia, Zoe, Zuri, Ashanti, Nimi, Jayden, Latifa Lake 
“Tunkie”, Latanya Lake “Sexy” 

Great Grandson: Jayden Lake 

Nieces & Nephews: 

Lisa, Kedemah, Basham Lake 
Cousins: Ines Carty, Rosita Blijden 

Rest of the cousins too numerous to mention 

Close Friends: 

Pedro Arrindell, Buchi, Nacio”Nish”, Rudy, Pedro 
Erasmus & wife, Alberto 

Friends: 

Fredo, Godwin, Bristol, Betty, Altagracia, Richard 
“Skina Cayente” Ketty, Linda, Christina, Reggi, Anice, 
Negra, Shirley, Miss Jella 

Doctors: Dr. Boderie 
Dr. Lily Beke 

All her good friends and colleagues from Bushiri 
Hotel and Alhambra Casino 

She was related to: 

Lake, Radjouki, Carty, Dow, Richardson, Hodge, 
Duinkerk, Poterson, Hazel, Larmonie, Romney’s, 
Washington, Croes, Quandt, van Heinigen and John. 

We apologize if we during our grief we forgot to 
mention any friends or family. 

The funeral will take place on Wednesday 11 October, 
2017 at 4:00 pm at Ad Patres Funeral Home and from 
there to the Central Burial Ground in Sabana Basora. 

The body of Ina will be laid out from 2:00 pm at Ad 
Patres Funeral Home 

Address for condolences: 

Ad Patres Funeral Home 

Tuesday 10 October 2017 from 7:00 pm to 9:00 pm 

We apologize that after the funeral we can’t accept 
condolences at home. 

Staff and Management of Ad Patres funeral home 
extend their most sincere condolences to the family. 
Condolences can be sent through our e-mail address 
or website 

www. adpatres. webs. com 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 06 Oct 2017 Anochi 

0 

x Jackpot 

0 

0 

x Match 4 

0 

x Jackpot 

x Match 4 

Proximo Jackpot 


59.000,- 



Sorteo # 998 

MegaBal 11 


0 

x Jackpot 

0 

x match 4 

5 

x Afl. 500,00 

44 

x Afl. 15,00 

270.000,- 

Yena bo mes di curashi y tuma e decision 
importante ey. Bo mundo interior ta fortal- 
ece y e percepcion y intuicionnan cu ta yega 
cerca bo awo ta mas cla y exacto. Number- 
nan pa awe: 3, 21, 24 y 33. 

Defende loke bo tin na e momentonan aki. 
Bo amor a yega? No laga esey bay. Defende 
bo posicion actual cu inteligencia y ta hopi 
tactico pa nan no probecha di bo. Number- 
nan pa awe: 1, 20, 26 y 30. 


Tauro 


Lo bo logra fortalece y alegra bo bida amo- 
roso. Papia, expresa bo mes y lo bo experi- 
menta un giro positivo den bo bida senti- 
mental. Bo por pasobra bo tin e facilidad. 
Numbernan pa awe: 17, 23, 34 y 42. 



Geminis 


Lo bo siña hopi den un encuentro feliz. Lo 
bo bay haya bon solucion na problemanan 
sentimental presente, pero cu lo rekeri un 
dosis mayor di comprension. Numbernan 
pa awe: 1, 4, 16 y 20. 



Cancer 




Cambia e opinion cu bo tin di un hende. 
Si bo obligacionnan laboral of social no 
ta duna bo espacio pa comparti bo cama y 
calidad di tempo bo por pone bo relacion 
na peliger . Numbernan pa awe: 19, 23, 26 
y 30. 

No regala bo tempo sin cu e tin balor. Uza 
bo recursonan cu ta hopi y bon. E tran- 
sito di luna ta hopi protegi, pasobra e lo 
yuda bo concentra den cosnan importante. 
Numbernan pa awe: 2, 27, 37 y 45. 


Actua cu mas cautela y hopi pasenshi. No 
warda mas di loke e otro persona por brin- 
da bo. Den e dianan aki e diferencia di natu- 
ralesa placentero, por bira posesivo y domi- 
nante. Numbernan pa awe: 11, 27, 35 y 42. 


Hopi soño lo materialisa. Declara bo senti- 
mentonan y expresa bo mes cu ternura, lo 
bo logra hopi. No mira amor manera algo 
leu y imposibel pa bo. Numbernan pa awe: 
8, 23, 35 y 42. 

Lo bo por priminti cu loke bo no por 
cumpli. Si bo no tin nada agradabel pa co- 
menta bo pareha, miho bo keda keto y no 
daña e dia bunita aki cu un pelea absurdo. 
Numbernan pa awe: 9, 27, 31 y 46. 

Aplica e tolerancia y tur cos lo bay bon. No 
tuma na serio observacionnan di hende cu 
ta mete y lo bo evita problemanan cu bo 
pareha. Pone tolerancia funciona. Num- 
bernan pa awe: 14, 25, 32 y 45. 

Capricomio 

Duna libertad na bo relacion amoroso. Bo 
lo sinti bo mes obliga na domina bo pareha 
pero cu bo actitud lo bo aleha su persona 
di bo banda. No ta bon pa controla tur 
hende. Numbernan pa awe: 19, 21, 26 y 
>30. 





Aquari 



Bo tin cu actua cu hopi corecto den tur cos. 
No bira inkieto y tuma tur cos cu calma. Lo 
bo ta den control di bo emocionnan y por 
actua cu cautela. Numbernan pa 
awe: 13, 27, 31 y 43. 










































































































































































BJWDW 


DIASABRA 7 OCTOBER 


^flSERVICIO 


FUNDACIONNAN 


Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 


Dokter na warda 



Oranjestad 
Dr. Adriaensses 
Tel. 586 3434 


San Nicolas 
Dr. Giel 
Tel. 584 5155 


Botica na warda 


Oranjestad 
Dr. Dirksz 
Tel. 587 9787 


San Nicolas 
Dr. Boderie 
Tel. 584 5155 


SERVICIO Dl TAXI 


Aruba Transfer Tour & Taxi C.A. 


Pos Abao #4 1 

RO.Box 723 Aruba 

Tel: 582-2 1 1 6 / 582-201 O 

Fax: 583-6988 

Taxi Adres Service (24h) 

L.G. Smith Blvd. #234 

Oranjestad Aruba 

Tel: 587-5900 

Fax: 587-1 928 

E-Mail: tas@>setarnet.aw 



Schedule oktober 2017 


WED 


04 



FRI 


06 



SUN 


08 



MON 


09 



TUE 


10 



WED 


11 





SUN 


15 



WED 


18 


ADVENTURE OF THE SEAS 


07.15 


23.00 


C 

ZENITH 

06.30 

16.30 

B 

FREEWINDS 

06.00 

**** 

E 








MONARCH 


07.30 


15.30 


C 








FREEWINDS - Dept. 


**** 


23.45 


E 








NORWEGIAN PEARL 


08.00 


22.00 


B 

CORAL PRINCESS 

13.00 

19.00 

C 








CELEBRITY EQUINOX 


10.00 


23.00 


C 








ZENITH 


06.30 


16.30 


C 

FREEWINDS 

06.00 

**** 

E 








CORAL PRINCESS 


07.00 


12.30 


C 

FREEWINDS - Dept. 

**** 

23.45 

E 








ADVENTURE OF THE SEAS 


07.30 


23.00 


C 

CARIBBEAN PRINCESS 

07.00 

17.00 

B 

NIEUW AMSTERDAM 

08.00 

20.00 

1 

ZENITH 

06.30 

**** 

H 

FREEWINDS 

06.00 


E 


EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 

913 

Seguridad Nacional 11911 

Cruz Cora 

582-2219 

BOTICA 

Aloe 

584-4606 

4 Centro Medico 

584-5794 

Central 

585-1965 

Dafeota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 

583-8560 

UTILIDAD 

Setar 

117 

Web 

525-4600 

Elmar 

523-7147 

FUNERARIA 

Aurora 

588-6699 

Ad Patres 

584-2299 

Olive Tree 

584-8888 

Royal Funeral H. 

586-4444 


Centrale Bank van Aruba 

Daily Exchange Rates -10/06/2017 



CtNIRALb BaSK VAN AhUBA 


1 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.39 

1.41 

1.43 

CHF 

181.53 

182.25 

183.05 

GBP 

2.26 

2.31 

2.37 

JPY 

156.26 

157.69 

159.27 

EUR 

206.62 

208.51 

210.60 

DKK 

27.04 

27.76 

28.56 

NOK 

21.24 

21.96 

22.76 

SEK 

20.84 

21.56 

22.36 

For amounts up to Afl. 100,000 

Concierto di gospel 
na Cas di Cultura 


ORANJESTAD - Inglesia 
Pentecostal di Aruba ta 
organisa un concierto y 
lo ta tuma luga na Cas di 
Cultura dia 13 di october 
binidero di 8or pa llor di 
anochi. 

E lo ta un bunita anochi cu 
artista local y internacional. 
E topico di e concierto ta In- 
timidad cu Dios y e meta ta 
pa sinti presencia di Dios mas 
cerca den e cantica y bailenan 
cu nos lo presenta e anochi 
ey. 

E artista principal ta Gerry 
Thompson, un psalmista y 
evangelista cu a nace na Ja- 
maica y ta biba na Canada. 
Gerry Thompson lo trece 
su mensahe di liberacion 
for di tur sorto di adiccion, 
manera criminalidad, droga, 
prostitucion y corupcion den 
forma di cantica di gospel cu 
ritmo manera soca, reggae y 
country & western. 

E artistanan local, manera 
Acapella 4, Eltienne Yaza- 


garay y Shaloom Gospel 
Singers, bou di direccion di 
Academia di Musica di direc- 
tor musical Israel Figuero, lo 
alegra e publico cu cancion 
moderno y clasico cu e meta 
pa crea un relacion intimo cu 
Señor. 

Como sorpresa di e anochi 
ey nos tin un artista hoben, 
señorita Pierre, cu reciente- 
mente a dicidi di dedica 
su bida na Cristo. Señorita 
Pierre lo trece su canticanan 
den su bos angelical y publi- 
co lo keda babuca di e talento 
cu Dios por crea den bo. Por 
ultimo lo tin presentacion 
di e grupo di baile Army of 
God cu ta bou di direccion 
di Estena Turner, yiu muhe 
di cantante di gospel Lester 
Lewis (autor di e reggae gos- 
pel Winna Man). 

Army of God ta trece baile y 
drama den un, pa hiba bo den 
un ambiente Sibo y intimo 
cu Dios. 


Fundacion 
CINEARUBA ta trece 
bek cine riba dak 



ORANJESTAD - CINEA- 
RUBA ta trece un otro 
nochi di pelicula awe no- 
chi, bao di tur e streanan 
den centro di ciudad. E 
evento di e prome diasa- 
bra di luna ta bek. Short- 
cutz Aruba y Rooftop 
Film Club ta inicia pa 7or 
di anochi na Academy of 
Fine Arts and Design. 

E luna aki Shortcutz Aruba 
ta enfoca riba Aruba su talen- 
tonan emergente cu e pelic- 
ula: Riba Liña Peligroso, di 
Cedric Gei y Albert Bisclick, 


kendenan lo ta presente pa un 
sesion di pregunta. E pelicula 
di Rooftop Film Club pa e 
luna aki ta: Holy Motor, di e 
director Frances Leos Carax. 

Tanto Shortcutz Aruba y 
Rooftop Film Club ta un 
proyecto di Fundacion 
CINEARUBA cu e obhe- 
tivo di brinda na e talentonan 
emergente un plataforma in- 
ternacional pa comparti nan 
peliculanan cu e publico local 
y internacional. 

E network di shortcutz ta 
activo na Europa y Latino 

Concierto Dominical na 
Biblioteca Nacional 



ORANJESTAD - Reci- 
entemente a tuma luga 
e Concierto Dominical 
Donny Laclé den Biblio- 
teca Nacional na Playa. 

Un biaha mas e comision 
organisado a logra hinca un 
programa hopi varia den 
otro, cu dos grupo nobo. 
Asina e concierto a cuminsa 
cu presentacion di Vivian 
Lampe, compaña pa Denzil 
Tromp, un hoben di 14 aña, 
riba conga, cu a sinti su mes 
masha honra di por presenta 
hunto cu Vivian. Y hunto cu 
nan, un musico cu semper 
ta cla pa duna u man, Carlos 
Bislip riba wiri. 

Nan a presenta musica Aura, 
Arubanita, Mi Esposa y nat- 
uralmente tambe pieza di 
Padu: Fei dia mi a mira bo 
y Abo so. 

Fin di november diferente 
hoben talento musical lo ta 
contento di por ricibi, por 
medio di e donacionnan un 
scholarship pa yudanan paga 
nan lesnan di musica. Di dos 
actuacion tabata na encargo 
di un grupo nobo: Duo Max 
y Julia. Max Hassel un bon 
guitarista y cantante ta con- 
oci cerca mayoria di nos y 
tambe na hopi pais den ex- 
terior. Julia Wever, durante 
20 aña miembro di e coro 
di misa San Francisco, awo 
tin dos aña ta forma duo cu 
Max. Julia su bonita stem a 
encanta e publico. 

Tambe su interaccion cu e 
publico tabata tremendo. Y 
nan a hasta pone diferente 
pareha subi pista. Nan rep- 
ertorio tabata hopi varia di 
diferente compositor, entre 
otro: Toch mi sa, Simi cama 
por a papia, Cunucu di Seit 


y En mi Viejo San Juan. 

E1 Nuevo Sabor Musical a 
cera e concierto. Tur 6 toca- 
do tabata integrante di dife- 
rente banda aki na Aruba y 
nan a dicidi di bin hunto pa 
pone ambiente pa e publico. 
Y berdaderamente na a pone 
esey diadomingo pa nos den 
Café Musical na biblioteca. 
E publico a canta manera un 


coro y a los e pianan riba e 
zonido y ritmo di entre otro: 
Ami so den boso, Sabor a 
mi, De ti enamorado, Bin 
cerca mi y Pilar. 

Comision organisado ta 
mira bek riba un otro con- 
cierto exitoso. E siguiente 
Concierto Dominical lo 
tuma luga dia 29 di october. 



America y Shortcutz Aruba ta 
esun prome den e region di 
Caribe. 

Shortcutz Aruba ta posibel 
danki na e apoyo di Acad- 
emy of Fine Arts and Design, 


Fonds voor Cultuurpartici- 
patie, Prins Bernhard Cul- 
tuurfonds Caribisch Gebied, 
VNO, RBC Royal Bank y 
Culturaruba. 


Pa wak cine riba dak ta un 
concepto masha popular na 
otro paisnan y awor disponi- 
bel na Aruba tambe. Rooftop 
Film Club ta unda cu e pu- 
blico por sinta relax y disfruta 
hunto cu nan amistadnan di 
un pelicula clasico of artistico 
den un atmosfera urbano. 

Shortcutz Aruba y Rooftop 
Film Club ta riba tur prome 
diasabra di luna. Porta ta hab- 
ri 7or di anochi y e presenta- 
cion ta inicia 7.30 di anochi. E 
evento ta tuma luga na Acad- 
emy of Fine Arts and Design 
situa na Ooststraat 2, unda 
antes tabata Brenchie. Pa 
mas informacion por bishita 
www.cinearuba.com. 

Banco Central: Advertencia di e riesgonan di monedanan virtual of digital 

THE MAGIC OF THE MOVIES 
ON YOUR MO&ILE 0 EVICE 



ORANJESTAD - E desar- 
oyonan rond di monedan- 
an virtual manera bitcoin, 
litecoin y mas monedanan 
virtual, ta bayendo rapido 
y ta creciendo den popu- 
laridad. 

Actualmente e monedanan 
aki no ta cay bou alcance di e 
leynan sectoral di supervision 
di Aruba. 


Consecuentemente, 

Banco Central di Aruba 
(BCA) no ta supervisa mone- 
danan virtual ni compani- 
anan/instancianan cu ta haci 
negoshi den monedanan vir- 
tual. 

BCA ta conseha consumi- 
dornan pa ta consciente di 
esaki, y tambe cu nan mester 
ta consciente di e riesgonan 
potencial di cumpra bitcoins 


of otro monedanan virtual of 
digital. 

E tasanan di cambio di e tipo 
di monedanan aki, por ehem- 
pel contra e dollar Mericano, 
porta extremadamente vola- 
til, y no tin un institucion 
central cu ta emiti e tipo di 
monedanan aki cual consum- 
idornan por tene responsa- 
bel si tin e necesidad pa haci 
esaki. 



Aclaracion di DOW encuanto 
incidente na Seru Crystal 


ORANJESTAD - Por me- 
dio di e comunicado aki 
director y demas staf di 
maneho di DOW ta desea 
di disculpa nan mes na e 
habitantenan di e bario 
di Seru Crystal y pueblo 
di Aruba pa e daño haci 
pa un contratista na Seru 
Crystal. 

Tur cos tabata un mal com- 
prondemento cu un persona 
di hopi confiansa di DOW 
cu a bay na e sitio pa realisa 
un trabao pa un obra na un 
parti di e sero. E intencion pa 
e obra mes tabata bon, pero e 
forma con a ehecuta e parti di 
e trabao preliminar no a bay 
segun palabracion cu DOW 
Ta pa es motibo DOW a 
asumi su responsabilidad y a 
duna instruccion di inmedi- 
ato pa para e trabaonan y lo 
bay over di biaha na rehabilita 
e area afecta cu mesun vege- 
tacion cu ta crece na e sitio 
aki y lo mantene esaki pa tres 
luna pa asina trece bek debi- 
damente. 

Un biaha mas DOW ta la- 
menta profundamente e su- 
cedido. 

Nota: Bon Dia a saca un re- 
lato siman pasa tocante ha- 
bitantenan cu ta concerni 
pasobra DOW a rosa un 


pida di e sero. Habitantenan 
a mobilisa mesora y a logra 
di atende DOW riba esaki. 
E departamento fmalmente 
a para e trabou cu aparente- 
mente ta di un persona cu a 
logra di haya un permiso pa 


desaroyo turistico riba sero di 
cristal. Pa motibo di esey el a 
cuminsa cu esaki, sinembar- 
go DOW a para esaki como 
cu no ta meta di gobierno pa 
destrui un area di naturalesa 
protegi manera Sero Cristal. 

Piscadonan kier pa director di departamento 

concerni atende nan reunion 


ORANJESTAD - E piscadonan 
di Centro di Pesca Hadicurari ta 
masha rabia cu e adaptacion di un 
ley (AB.2017 48) cu departamento 
di Naturaleza y Medio Ambiente 
a bin cu ne y cu ta amplia un lista 
di especie di lama protegi. 

E lista aki ta inclui algun sorto di pis- 
ca manera yacupeper, gutu, djukfes y 
manta cu ta wordo pisca y bendi pa 
nos piscadonan local. Pero tambe e 
buni cu ta e pisca cu nan ta uza como 
as, ora cu nan ta bay pisca. Te hasta a 
prohibi kreeft y lobster. 

Alex Faro kende ta miembro di e di- 
rectiva di Centro di Pesca Hadicurari 
a expresa cu sigur e ta un cu ta para 
absolutamente banda di e piscado, ya 
cu e ta eherce e trabou di piscado mes. 
Sr. Faro kende ta un piscado netto 
y sin mucho protocol a bisa cu nan 
tur ta hende grandi pero “nan tuma 
bo haci den bo cara”. E ta spera tur e 
funcionarionan cu ta saca documen- 
tonan fei lachi cu tin mas cu 20 aña 
drumi pa bin dilanti dia 10 di october 
awor caminda pa 7’or anochi nan tin 
un reunion na Piedra Plat Entertain- 
ment Center. 

Nan a formula un invitacion habri 
pa e director di e departamento aki 
pa bin na e reunion tambe. Pero e ta 
duda cu “si e ta para den su sapato cu 
dia 10 e ta yega dilanti pa bin splica 
e piscadonan”. Pero tambe tur e otro 
hendenan cu nan a yega di sinta cu 
nan. 

Sr. Faro tabata cla y raspa pa expre- 
sa su disgusto di e forma cu e como 


Torneo w p 





piscado a wordo trata durante e re- 
unionnan cu nan a sostene pa busca 
un solucion na e prohibicion aki. 
“Ma sinti dia nos a sinta tur caminda 
cu nos a wordo uza. Teni manera un 
payaso pasobra mi no tin nomber pe”. 
E ta haya cu den e tipo di reunion aki 
lamentablemente bo no por expresa 
locual bo ta sinti. 


E ta haya cu e reunion aki lo ta un 
plataforma pa e entre otro director di 
departamento di Naturaleza y Medio 
Ambiente bin dilanti y splica entre 
otro e piscadonan, ken a mande bin 
cu e ley aki y cual tabata e intencion 
su tras. Mientras di e pais bisiña ta bin 
bende tur sorto di piscanan na Aruba, 


mientras cu e piscadonan local no por 
bende nan. Ademas tin un competen- 
cia inhusto ya cu nan ta bende 5 florin 
pa kilo di pisca. “Unda abo como pis- 
cado ta bay!”. 

Tambe ta wordo papia di un maneho 
nobo caminda ta wordo bisa cu tur 
piscado mester registra na Camara di 
Comercio (KvK) como un empresa si 
no, nan no por haya nada na cambio. 
E ta haya cu ora cu nan ta registra na 
departamento di Santa Rosa como 
piscado ta suficiente. 

Sr. Faro a bisa cu tur e hendenan cu 
a sinta durante mas cu dos decada a 
mira cu e tipo di ley aki no tabata na 
fabor di niun hende. “Pero abo a ha- 
cie!”, el a bisa. 

E ta spera cu den futuro tur hende 
den gobierno mester tene cuenta cu 
prome cu nan ta pasa un ley di e cali- 
ber aki cu ta afecta social y economi- 
camente e sector primario aki, mes- 
ter bin papia prome cu e piscadonan. 
Di otro banda locual nan ta mira cu 
nan ta mete net cu e piscadonan y cu- 
nukeronan cu ta produci alimento pa 
Aruba. “Kita tereno di eynan. Rosa pa 
duna compinchi”, el a bisa. 

E ta haya cu a yega ora pa caba cu e 
tipo di abuso aki y nan mester pone 
atencion na nos hendenan prome cu 
fabornan. 

P’esey un biaha mas e ta convoca tur 
piscado sin excepcion y persona inte- 
resa pa bin atende e reunion aki pa- 
sobra e ta kere cu nan mester para pa 
nan derecho. Sino tin solucion nan ta 
bay directamente na departamento di 
Naturaleza y Medio Ambiente. 


Burgermeester di Amsterdam a fayece 


AMSTERDAM - For di Hulanda a drenta no- 
ticia cu recientemente e burgermeester tan 
stima di Amsterdam a fayece. Eberhart van 
der Laan tabata sufri di cancer di pulmon y 
tabata 62 aña di edad. 

Dos siman pasa residentenan di Amsterdam a reuni 
dilanti e cas di burgermeester van der Laan ora e 
noticia a drenta cu el a entrega su retiro pa motibo 
di su enfermedad. Pa minuutnan largo a dun’e un 
aplauso pa tur locual cu el a haci pa e ciudad Am- 
sterdam, segun e fuente Telegraaf. 

Burgermeester van der Laan a studia rechten na 
Universidad di Amsterdam na 1975. E tabata abo- 
gado y politico pa e partido Partij van de Arbeid 
(PvdA). 

Desde 2008 pa 2010 e tabata minister den gabinete 
Balkenende IV Despues el a wordo eligi como 
burgermeester di Amsterdam. 

Na aña 2013 sr. van der Laan a recibi e Marchiavel- 
liprijs, den mesun aña cu el a tende cu e tin cancer. 
E premio ta principalmente pa politico cu ta de- 
staca den comunicacion entre gobierno, politica y 
ciudadanonan. 

Conferencia dedica na idioma crioyo den ensefiansa 



ORANJESTAD - Dos lin- 
guista di Aruba tabata e 
invitadonan special na e 
conferencia linguistico 
Langwij Fier. Esaki a tuma 
luga na San Adres, un isla 
Colombiano. 

E dos linguista di Aruba Ra- 
mon Todd Dandaré y Joyce 
Pereira encarga pa duna in- 
formacion tocante Papia- 
mento y enseñansa multi- 
lingual cu Papiamento como 
idioma di instruccion, segun 
e relato cu nos a haya di sra. 
Pereira. 

Sr. Todd Dandaré a duna 
un tayer tocante structura 
di Papiamento, den e caso 
specifico aki frase simpel den 
Papiamento, y a haya bon 
reaccion di e alumnonan di 
dos scol secundario cu tabata 
presente, fuera di docente, 
linguista y otro interesado. 
E alumnonan mester a com- 
para, entre otro, Papiamento 
cu nan idioma Crioyo y nan 
a haci esaki cu exito. Ademas 
di e tayer, Sr. Todd Dandaré 
a tene un presentacion tambe 
tocante historia di Papiamen- 
to pa un publico mas general. 

Sra. Pereira a tene un pre- 
sentacion tocante e balor di 
planificacion di idioma, dere- 
cho linguistico y e proyec- 
to di scol multilingual na 
Aruba, ilustra cu resultado 
di diferente investigacion. E 
publico presente a haci hopi 


pregunta y a lanta un discu- 
sion interesante. 

E siguiente dia sr. Todd Dan- 
daré y sra. Pereira a participa 
na un tayer tocante (futuro) 
enseñansa trilingual na e Ar- 
chipielago di San Andrés, 
Providencia y Santa Catalina 
(esta cu San Andres Creole 
English, Spaño y Ingles). E 
dos expertonan Arubiano ta 
bisa cu nan a aporta satisfac- 


toriamente cu nan ideanan 
y consehonan, y a keda pal- 
abra cu nan lo sigui participa 
na e reunionnan di e grupo 
via internet. “Ta obvio cu e 
hendenan di San Andres tin 
hopi interes den e desaroyo- 
nan relaciona cu nos idioma 
Papiamento cu a sobrevivi 
exclusion y masha hopi atake 
durante su existencia di por 
lo menos 350 aña”, asina e re- 
lato ta bisa. 


San Andres 

San Andres ta un isla Colom- 
biano masha interesante, se- 
gun nan. Hunto cu e islanan 
Providencia y Santa Catalina e 
ta forma un archipielago den 
Lama Caribe. E habitantenan 
autoctono di San Andres cu 
ta yama nan mes Raisal tin 
nan propio idioma crioyo cu 
ta relaciona cu e idioma cri- 
oyo Ingles di Jamaica. 


Segun ley Colombiano Spa- 
ño ta idioma oficial di Co- 
lombia, pero si un region tin 
un idioma diferente, e idioma 
aki tambe ta idioma oficial di 
e region ey. 

Esey ta conta tambe pa San 
Andres, kiermen cu San An- 
dres por uza su idioma crioyo 
oficialmente tur caminda.E 
problema, sinembargo, ta cu 
San Andres ta un isla turistico 
importante cu a y ta atrae asi- 
na hopi Colombiano di costa 
firme, cu Spaño ta domina y 
cu e idioma crioyo di e Rais- 
alnan ta den minoria y ta core 
peliger di disparce si no haci 
nada. 

E sistema educativo imple- 
menta na San Andres, Provi- 
dencia y Santa Catalina ta 
monolingual, kiermen cu 
idioma di instruccion ta 
solamente Spaño, loke no ta 
reconoce e particularidadnan 
linguistico di e islanan aki cu 
tin un otro idioma vernaculo. 

P’esey e meta di e confer- 
encia tabata pa enfoca riba 
e aspectonan educativo cu 
ta concerni e muchanan di 
habla crioyo di e islanan aki. 

Piknini Foundation ta e fun- 
dacion cu a organisa e Lang- 
wij Fier 2017. E conferencia 
aki tabata durante e Green 
Moon Festival Edicion XIII, 
cu e aña aki tabata dedica na 
musica di Caribe. 


Studiantenan di islanan ABC 
ta bishita Anne Frank Huis 

AMSTERDAM - Un 35 Huis na Amsterdam. Mundial hunto cu su 

studiante di Aruba, Cor- Esaki ta e cas unda e teen- famia den e Achterhuis. 
sou y Boneiro a bishita ager hudiu Anne a sconde 

e siman aki Anne Frank durante Segundo Guera E iniciativa aki ta di Sticht- 




ing WeConnect cu tabata or- 
ganisa pa di tres biaha. E fun- 
dacion tin como meta, asina 
nan ta bisa den nan relato 
over di e bishita aki, cu nan 
kier conecta studiantenan 
Caribense cu cultura y his- 
toria. E studiantenan tabata 
hopi impresiona segun e fun- 
dacion su representante Tanja 
Fraai. 

Comentarionan 

Den e relato tambe studian- 


tenan ta duna nan comen- 
tario. Manera un studiante 
Curasoleño di Scheepvaart- 
en Transport College na Rot- 
terdam ta bisa: “Nunca mi 
tabata gusta historia y museo 
pero esaki ta interesa mi.” Un 
studiante Arubano di Bedrijf- 
seconomie ta bisa: “Canando 
den e cambernan chikito 
unda e famia Frank tabata 
biba cu ocho hende, eynan 
bo ta realisa con bo bida por 
cambia den un rato.” 






















